text:
VAEGA 9
Tapuaʻi iā Ieova o se Aiga
“Ia tapuaʻi i Lē na faia le lagi, ma le lalolagi.”
E pei ona e aʻoaʻoina mai i lenei polosiua, o loo iai i le Tusi Paia le tele o taʻiala e mafai ona fesoasoani iā te oe ma lou aiga. E finagalo Ieova ina ia e fiafia, ma ua ia folafola mai o le a Ia ʻfaaopoopoina mai isi mea uma’ iā te oe, pe a e faamuamua le tapuaʻiga iā te ia. (Mataio 6:33) E finagalo moni lava o ia ina ia avea oe ma ana uō. Ia faaaogā avanoa uma ina ia atiaʻe ai lau faauōga ma le Atua. O le meaalofa sili lea e mafai e se tagata ona mauaina.
1. IA FAAMALOSIA LA OULUA FAAUŌGA MA IEOVA
LE MANATU O LE TUSI PAIA: “ʻE avea aʻu ma o outou tamā, e fai foʻi outou ma oʻu atalii ma oʻu afafine,’ ua fetalai mai ai Ieova.” (2 Korinito 6:18) E finagalo le Atua ina ia avea oe ma ana uō moni. O se tasi o auala e mafai ona faia ai faapea o le tatalo atu lea iā te ia. Ua ia valaaulia i tatou ina ia “tatalo [atu] e lē aunoa.” (1 Tesalonia 5:17) E naunau o ia e faafofoga mai i o tatou manatunatuga loloto ma mea o loo tatou popole ai. (Filipi 4:6) Pe a e tatalo faatasi ma lou aiga, o le a o latou iloa ai e te talitonu moni lava i le Atua.
E lē gata e te talanoa atu i le Atua, ae e tatau foʻi ona e faalogo atu iā te ia. E mafai ona e faia faapea e ala i le suʻesuʻe i lana Afioga ma faitau i lomiga faale-Tusi Paia. (Salamo 1:1, 2) Ia manatunatu loloto i mea ua e aʻoaʻoina. (Salamo 77:11, 12) O le faalogo atu i le Atua e aofia ai foʻi lou auai e lē aunoa i sauniga faa-Kerisiano.
O le talanoa atu i isi e uiga iā Ieova, o se isi lea auala tāua e faamalosia ai la oulua faiā ma Ieova. O le tele lava e te talanoa atu ai i isi e uiga i le Atua, o le atili foʻi lenā o lou vavalalata atu iā te ia.
LE MEA E MAFAI ONA E FAIA:
Ia faaavanoa se taimi i aso taʻitasi e faitau ai le Tusi Paia ma tatalo
Ia faamuamua e lou aiga mea faaleagaga, nai lo o faafiafiaga ma faigāmālōlōga
2. IA OLIOLI I LA OUTOU TAPUAʻIGA A LE AIGA
LE MANATU O LE TUSI PAIA: “Ia outou mafuta vavalalata atu i le Atua, ona mafuta vavalalata mai lea o ia iā te outou.” (Iakopo 4:8) E tatau ona faia sa outou faasologa mo tapuaʻiga a le aiga ma ia tausisi i ai. (Kenese 18:19) E sili atu i lenā, e ao ona manatua le Atua i le olaga i aso faisoo. Ia faamalosia le faiā a lou aiga ma Ieova, e ala i le talanoa e uiga iā te ia “pe a e nofo i lou fale, pe a e savali i le ala, pe a e taoto pe a e tulaʻi foʻi.” (Teuteronome 6:6, 7) Ia fai ma ou sini le faaaʻoaʻo iā Iosua, o lē na faapea mai: “A o aʻu ma loʻu aiga, e matou te auauna iā Ieova.”
LE MEA E MAFAI ONA E FAIA:
Ia iai se toleniga faaleagaga e faifai pea, e fetaui ma manaʻoga o sui taʻitasi o lou aiga
Faitau Atili
O le ā le Tapuaʻiga a le Aiga?
Iloilo pe e faapefea i lenei faatulagaga ona fesoasoani iā te oe e mafuta vavalalata ai i le Atua ma faamalosia ai le faiā a le aiga.
Le Auala e Fiafia ai o Tatou Aiga
E mafai e tane, avā, mātua ma fanau ona faaaʻoaʻo i le alofa na faaalia e Iesu. O le ā e tatou te aʻoaʻoina mai iā te ia?


c: text/html

text:
Tala o Faamasinoga
RONALD WELLS
O le aso 22 Setema o le a faia ai le fa’amasinoga autu o Ronald Wells, i luma o le Fa’amasinoga Maualuga, ina ua ia teena le maliliega na ofoina atu e le malo i le vaiaso na te’a nei.
O lo o tuuaia Wells i le moliaga mamafa o lona umia faasolitulafono o vaega o le pauta faasaina o le aisa, o le moliaga lava foi lea na manatu le malo e tali ioe i ai o ia, peitai e mama ane lona faasalaga pe afai ae faamaonia e le faamasinoga.
O Wells na taofia faatasi mai ma Punefuolemotu Tuaolo i le aso 27 o Mati i Malaeimi, ina ua maua e leoleo i totonu o le taavale a Tuaolo ni taga pepa iila, o loo i ai vaega o le pauta faasaina o le aisa i totonu, faapea ai ma lau mariuana lusi.
O lo o tuuaia la e le malo Wells i lona umia lea o se taga pepa iila se tasi sa i ai pauta o le aisa i totonu, lea na iloa atu e leoleo o ia taumafai e tia’i ese.
O lo o taofia pea i le toese Wells.
BENJAMIN ‘BEN’ FUALAGA
O le alii talavou lea o lo o tuuaia i lona togiina o se isi alii i se fagupia ma manu’a ai, ua ia teena moliaga faasaga ia te ia ina ua tulai i luma o le Faamasinoga Maualuga i le taeao ananafi, ma ua faatulaga ai loa lana ulua’i iloiloga i le aso 22 Iulai, ma o lo o taofia pea o ia i le toese i Tafuna.
O lo o tuuaia Benjamin Fualaga i le moliaga mamafa o le faaoolima i le tulaga lua, atoa ai ma moliaga mama e lua o le faatupu vevesi i nofoaga faitele, atoa ai ma le tagofia o le ava malosi ae le’i atoa le21 tausaga le matua.
O moliaga faasaga ia Fualaga na afua mai i se faalavelave na tulai mai i le aso 12 Me, ina ua ia faaaoga se fagupia e faaoo ai manu’a i se alii sa latou inupia faatasi, e pei ona taua i faamaumauga a le faamasinoga.
O le alii loia fautua ia Mike White o loo tulai mo Fualaga ae o le alii loia sili lagolago ia Cabel Poag o loo tulai mo le itu a le malo.
PATI LEPOU
O le taeao nei lea ua faamoemoe e amata aloaia ai ulua’i folasaga a loia i le mataupu a Pati Lepou ma le malo, i le maea ai lea ona sailia o le vaega iloilo iuga latou te iloiloina se faaiuga o lenei mataupu.
O le alii o Lepou o lo o tuuaia i moliaga o le sola ese mai le toese, faomea i le tulaga muamua atoa ai ma le faaoolima i le tulaga muamua, ona o le faalavelave lea o loo tuuaia ai o ia ma isi alii pagota e to’afa, i lo latou sosola ese lea mai le toese ma latou fasi fa’amo’amo’aina se alii leoleopo o le faletupe o le ANZ i le masina o Ianuari 2010.
I faamaumauga a le faamasinoga o loo tuuaia ai Lepou ma isi pagota e toatolu o David Maea, Sefo Lemalu ma Gasona Mafiti i lo latou sosola ese lea mai le toese ma le faamoemoe e saili se taavale latou te o ai i le fale o Lepou i Iliili.
O lo o tuuaia le aveese mai e i latou nei o le ki o le sela sa loka ai i latou, mai le fuifui ki a le leoleo o le toese ma latou sosola ese mai ai loa.
Na vaaia e i latou se alii leoleopo o loo moe mai i luga o le nofoa i le lotoa a le ANZ i Tafuna, ona savali atu loa lea o Lemalu ma ta o ia, ona oso atu loa lea o Lepou ua kiki ma fasi o ia ma fai i ai e avatu ia te ia le ki o lana taavale.
O loo tuuaia e le malo Lepou i lona faatonuina lea o Maea e tui le leoleopo i le naifi, peitai e le’i tele se manu’a o le leoleopo na aafia ai i le naifi. Na faailoa e Lemalu i leoleo e faapea, o Lepou ma Maea na faaauauina le fasiga o le leoleopo, ma la sosola ese mai ai ina ua la vaaia se taavale o aga’i atu ia te i laua, ma latou toe fo’i atu ai loa i totonu o le toese.
E maea lelei le tasaga e 2010 e lei maua e leoleo ni faamatalaga e uiga ia i latou na fasia le leoleopo, peitai i le amataga o le 2011, na agai atu ai se alii sa loka i le toese ua magalo ma faailoa i leoleo e faapea, o loo ia faalogo e i ai pagota o loo talanoa i le mataupu e uiga i le fasiga o le leoleopo, ma o iina na maua ai loa e leoleo le auala e toe suesueina ai lenei mataupu.
O le isi molimau sa ia faailoa i leoleo o se tamaitai sa uo ma se alii pagota, lea foi na ia faailoa i leoleo e faapea, o loo i ai i le alii pagota lea sa avea muamua ma ana uo le telefoni na aveese mai i le alii leoleopo na osofaia.

robotstxt: allowed

filter: keep


text:
AUALA E OLA AI O SE KERISIANO
Pe Mafai Ona E Faataʻitaʻia mo se Tausaga?
Faataʻitaʻia le ā? Paeonia Sauatoa! Maʻeu le tele o faamanuiaga o le a e olioli ai!—Fat 10:22.
O LE PAEONIA, E MAFAI AI ONA . . .
e maua tomai i le avea ai ma faievagelia ma atili ai ona fiafia i le faiva
faamalosia lau faiā ma Ieova. O le tele e te talanoa ai i isi e uiga iā te ia, o le tele foʻi lenā o lou manatuaina o ona uiga malualii
e tofo i le faamalieina ona o le faamuamua o manaʻoga o le Malo nai lo o ou manaʻoga, faapea le fiafia e maua mai i le ofo atu o oe lava mo isi. —Mat 6:33; Ga 20:35
e auai i le fono a paeonia e faia i le taimi o le asiasiga a le ovasia matagaluega, le fono faapitoa e fai faatasi ma le fonotaga matagaluega, faapea le Aʻoga mo le Auaunaga Paeonia
e maua le tele o avanoa e amata ma faia ai ni suʻesuʻega faale-Tusi Paia
e faaalu faatasi le tele o le taimi ma isi sui talaʻi, ma olioli i fetufaaʻiga o faalaeiauga.—Ro 1:11, 12


text:
O le a Faataunuuina le Finagalo o Ieova!
“Ua ou fai atu i ai; ou te faaooina lava. Ua ou faia lea faaiʻuga, ma ou te faia lava.”
PESE: 25, 18
1, 2. (a) O le ā ua faailoa mai e Ieova iā i tatou? (e) O le ā le faamautinoaga e tatou te maua i le Isaia 46:10, 11, ma le Isaia 55:11?
E AMATA le Tusi Paia i le faaupuga faigofie ma tāua lenei: “Na foafoaina e le Atua le lagi ma le lalolagi i le amataga.” (Kene. 1:1) E moni e itiiti lo tatou malamalamaga e faatatau i le tele o mea na faia e le Atua, e pei o le vanimonimo, malamalama, ma le kalave. E na o sina vaega foʻi o le vateatea lea o loo tatou vaaia. (Fai. 3:11) Peitaʻi, ua faailoa mai e Ieova iā i tatou lona finagalo mo le lalolagi ma tagata. Sa tatau ona avea le lalolagi ma nofoaga lelei atoatoa mo tagata na faia i le faatusa o le Atua. (Kene. 1:26) E avea i latou ma fanau a Ieova, ma e avea Ieova ma o latou Tamā.
2 O loo faamatala i le Kenese mataupu e tolu sa luʻia le finagalo o Ieova. (Kene. 3:1-7) Peitaʻi, e mafai lava ona foʻia lenā luʻi. E lē mafai e se tasi ona taofia le finagalo o Ieova. (Isa. 46:10, 11; 55:11) O lea, e tatou te mautinoa o le a faataunuuina le finagalo o Ieova na iai i le amataga, i le taimi tonu ua ia atofaina.
3. (a) O ā upu moni e tāua tele i lo tatou malamalamaga i le feʻau o loo i le Tusi Paia? (e) Aiseā ua tatou talanoaina ai na aʻoaʻoga i lenei taimi? (i) O ā fesili o le a tatou talanoaina?
3 Ua tatou masani i upu moni o le Tusi Paia e faatatau i le finagalo o le Atua mo le lalolagi ma tagata, faapea le matafaioi autū a Iesu Keriso i le faataunuuina o le finagalo o le Atua. O nisi na o upu moni e sili ona tāua na muamua ona tatou aʻoaʻoina, ina ua amata ona tatou suʻesuʻeina le Afioga a le Atua. E tatou te mananaʻo foʻi e fesoasoani i tagata lotofaamaoni ia iloa nei aʻoaʻoga tāua. A o iloiloina lenei mataupu, o loo tatou taumafai foʻi e valaaulia le toʻatele o tagata ina ia auai i le Faamanatuga o le maliu o Keriso. (Luka 22:19, 20) E tele mea o le a aʻoaʻoina e i latou e auai i le Faamanatuga, e faatatau i le finagalo o le Atua. O lea, i ni nai aso a o lumanaʻi le Faamanatuga, o se taimi lelei lenei e mafaufau ai i ni fesili patino e tatou te faaaogā, ina ia faaosofia ai le naunau o a tatou tagata aʻoga o le Tusi Paia ma isi tagata lotofaamaoni i lenei sauniga tāua. O le a tatou talanoaina fesili nei e tolu: O le ā le finagalo o le Atua i le amataga mo le lalolagi ma tagata? Aiseā ua lē faataunuuina ai? Aiseā ua avea ai le taulaga togiola a Iesu ma vala autū i le faataunuuina o le finagalo o le Atua?
O LE Ā LE FINAGALO O LE ATUA I LE AMATAGA?
4. Ua faapefea ona faalauiloa mai e le foafoaga le mamalu o Ieova?
4 O Ieova o Lē e ofoofogia na foafoaina mea. O mea uma e na te faia e matuā lelei lava. (Kene. 1:31; Iere. 10:12) O le ā e tatou te aʻoaʻoina mai i le matagofie ma le maopoopo o foafoaga? Pe a mātauina le foafoaga, e tatou te maofa i foafoaga uma a Ieova, o foafoaga ninii ma tetelē e tofu ma o latou aogā. O ai e lē maofa i le aulelei ma le muʻamuʻa o le tino o se pepe faatoʻā fanau, o se vaaiga matagofie o se lāgoto, po o le lavelave o sela o le tino o le tagata? E tatou te maofa i nei foafoaga ona na tatou fananau mai ma faalogona e talisapaia ai mea matagofie.
5. Ua faapefea ona faamautinoa e Ieova ua sologa lelei mea uma i lana foafoaga?
5 E pei ona faamaonia mai i le foafoaga, ua faataatitia ma le faaeteete e Ieova ni tapulaa. Na ia faia tulafono o le natura ma tulafono i amioga tatau, ina ia faamautinoa ai e sologa lelei mea uma. (Sala. 19:7-9) O lea, o mea uma i le vateatea e iai o latou fuafuaga maʻoti ma matafaioi e tusa ai ma le faatulagaga a le Atua. Ua faataatia e Ieova tulafono i le auala e tatau ona galulue faatasi ai ana foafoaga. O se faataʻitaʻiga, o le tulafono o le kalave ua taofiofia ai le ʻea lea e siʻomia ai le lalolagi, pulea ai tai ma vasa, ma saosaolaumea i le faagasologa o mea ina ia faatumauina ai le ola i le lalolagi. O foafoaga uma lava e aofia ai ma tagata, o loo ola ma gaoioi e tusa ai ma na tulafono. E manino mai, o le maopoopo o le foafoaga ua faamaonia ai e iai le finagalo o le Atua mo le lalolagi ma tagata. A o tatou talaʻi, pe mafai ona tatou faauaʻi atu tagata i Lē ua māfua ai lenei tulaga maopoopo?
6, 7. O ā nisi o meaalofa na tuu atu e Ieova iā Atamu ma Eva?
6 O le finagalo o Ieova i le amataga ia ola e faavavau tagata i le lalolagi. (Kene. 1:28; Sala. 37:29) Sa ia foaʻi atu ma le agalelei iā Atamu ma Eva le tele o meaalofa matagofie ina ia la olioli ai i le olaga. (Faitau le Iakopo 1:17.) Na tuu atu e Ieova iā i laʻua le saʻolotoga e filifili ai ma le tomai e mafaufau lelei ai. Na mafai foʻi ona la faaalia atu le alofa ma olioli i ni faauōga. Na fetalai atu Ieova iā Atamu ma faatonu o ia i le auala e faaalia ai lona usiusitaʻi. Sa aʻoaʻoina foʻi Atamu i auala e tausia ai ona manaʻoga ma tausia ai meaola ma le laueleele. (Kene. 2:15-17, 19, 20) Sa tuu e Ieova iā Atamu ma Eva lagona o le tofo, paʻi, vaai, faalogo, ma le sogisogi. O lea, sa mafai ona la matuā olioli i le matagofie ma le anoanoaʻi o mea i le Parataiso. Sa tele avanoa e la te faataunuuina ai galuega faamalieloto ma aʻoaʻoina ai le tele o mea fou.
7 O le ā se isi vala o le finagalo o le Atua? Na faia e Ieova Atamu ma Eva ia mafai ona la fanauina ni fanau lelei atoatoa. Sa finagalo foʻi le Atua ia fanafanau a la fanau seʻia oo ina faatumulia ai le lalolagi atoa i tagata. Na finagalo Ieova iā Atamu ma Eva ma mātua uma, ia alolofa i a latou fanau e pei foʻi ona Ia alofa i lana uluaʻi fanau i le lalolagi. Sa tatau ona avea le lalolagi ma mea uma o iai e fai ma o latou aiga tumau.
AISEĀ UA LĒ FAATAUNUUINA AI?
8. O le ā le fuafuaga o le tulafono o loo i le Kenese 2:16, 17?
8 E leʻi faataunuuina i le taimi lava lenā le finagalo o le Atua. Aiseā? Na tuu atu e Ieova iā Atamu ma Eva se tulafono faigofie ina ia la iloa ai e tapulaa lo la saʻolotoga. Na fetalai atu Ieova: “E mafai ona e ʻai i laau uma o le faatoʻaga ma e maʻona ai. A o le laau e iloa ai le lelei ma le leaga, aua neʻi e ʻai ai, auā o le aso e te ʻai ai, e te oti ai lava.” (Kene. 2:16, 17) E leʻi faigatā iā Atamu ma Eva ona malamalama i lenei tulafono. E leʻi faigatā foʻi ona la usitaʻia auā sa anoanoaʻi meaʻai na mafai ona la aai ai.
9, 10. (a) O le ā le tuuaʻiga na faia e Satani e faatatau iā Ieova? (e) O le ā na filifili Atamu ma Eva e fai? (Tagaʻi i le ata i luga aʻe o le matua.)
9 Na faaaogā e Satani le Tiapolo se gata e faasesē ai Eva ina ia lē usiusitaʻi i lona Tamā o Ieova. (Faitau le Kenese 3:1-5; Faaa. 12:9) Sa fesiligia e Satani pe moni e leʻi faatagaina e le Atua lana fanau ina ia aai “mai i fua o laau uma o le faatoʻaga.” E peiseaʻī na ia faapea atu: ʻO lona uiga e lē mafai ona e faia le mea e te manaʻo i ai?’ Ina ua uma, na ia fai atu se pepelo tuusaʻo: “E te lua lē oti lava.” Sa sosoo ai ma lona taumafai e faatalitonu Eva e lē manaʻomia ona ia faalogo i le Atua, e ala i le faapea atu: “Ua silafia e le Atua, o le aso lava lua te aai ai e pupula ai o oulua mata.” O le uiga o le tala a Satani, e leʻi manaʻo Ieova e aai Atamu ma Eva i le fua o le laau, ona o le a la maua ai le malamalama. Sa faia foʻi e Satani le isi folafolaga pepelo e faapea: “Ona pei ai lea o oulua o le Atua, e iloa le lelei ma le leaga.”
10 Ua tatau nei ona filifili Atamu ma Eva po o le ā le mea e fai. Po o le a la usiusitaʻi iā Ieova, pe faalogo i le gata? Na la filifili e lē usiusitaʻi iā Ieova. O le faia faapea ua latou aufaatasi ai ma Satani i lana fouvalega. Na la teena lo laʻua Tamā o Ieova, ma faaesea i laʻua lava mai i lana pulega e malupuipuia ai.
11. Aiseā na lē mafai ai ona lē amanaʻia e Ieova le fouvalega?
11 Na melea e Atamu ma Eva lo la tulaga lelei atoatoa ina ua fouvale iā Ieova. O lo la fouvale foʻi ua faaesea ai mai iā Ieova auā ʻe matuā mamā ona fofoga, ma e lē fia silasila i mea leaga; e lē mafai foʻi ona ia silasila i mea faalētonu.’ (Sapa. 1:13) Pe ana faapea na lē amanaʻia e Ieova le fouvalega, o le a lamatia la ana foafoaga uma i le lagi ma le lalolagi. Ae sili atu i lenā, pe ana faapea e lē faia e Ieova se mea e faatatau i le agasala i Etena, o le a fesiligia la le maufaatuatuaina o ia. Peitaʻi, e faamaoni Ieova i ana tapulaa ma e lē taitai ona ia solia. (Sala. 119:142) O lea, e leʻi avea le mauaina e Atamu ma Eva o le saʻolotoga e filifili ai, ma pogai e la te solia ai le tulafono a le Atua. O lo la fouvale iā Ieova na iʻu ai ina feoti ma toe foʻi atu i le efuefu na faia mai ai i laʻua.
12. O le ā na tupu i le fanau a Atamu?
12 Ina ua ʻaina e Atamu ma Eva le fua o le laau, e leʻi toe taliaina i laʻua i le aiga o le Atua i le aoao o mea. Na tutuli ese i laʻua e le Atua mai i Etena, ma e leʻi iai so la faamoemoe e toe foʻi atu i ai. (Kene. 3:23, 24) O le faia faapea na faamautinoa ai ma le tonu e Ieova ua selesele e Atamu ma Eva āuga o la laʻua filifiliga. (Faitau le Teuteronome 32:4, 5.) Talu ai ua lē toe lelei atoatoa, ua lē mafai ai ona la faaalia atoatoa atu uiga o le Atua. E lē gata ua melea e Atamu le lumanaʻi matagofie mo ia lava, ae ua ia tuufaasolo mai foʻi i lana fanau le lē lelei atoatoa, agasala, ma le oti. (Roma 5:12) Ua ia taofia mai i lana fanau le faamoemoe o le ola e faavavau. Na lē mafai foʻi ona fanauina e Atamu ma Eva ma a la fanau ni fanau lelei atoatoa. O loo faaauau ona faasesē e Satani le Tiapolo tagata talu mai le fouvalega a Atamu ma Eva i le Atua.
TOE MAUA SE LELEIGA ONA O LE TOGIOLA
13. O le ā le finagalo o Ieova mo tagata?
13 Peitaʻi, o loo tumau pea le alofa o le Atua i tagata. E ui i le fouvale o Atamu ma Eva, ae e finagalo Ieova ia maua e tagata se faiā lelei ma ia. E lē finagalo o ia e oti se tagata. (2 Pete. 3:9) O lea, ina ua mavae le fouvalega, na faia loa e le Atua ni sauniuniga ina ia toe maua ai e tagata se faauōga ma ia, a o le taimi e tasi e tausisi pea o ia i ana tapulaa amiotonu. Na faapefea ona faia e Ieova lenei mea?
14. (a) E tusa ai o le Ioane 3:16, o le ā le sauniuniga na faia e le Atua ina ia laveaʻi ai tagata mai i le agasala ma le oti? (e) O le ā le fesili e mafai ona tatou talanoaina ma tagata fiafia?
14 Faitau le Ioane 3:16. O le toʻatele o tagata e tatou te valaaulia i le Faamanatuga ua latou iloa lenei mau. Ae o le fesili, E faapefea i le taulaga a Iesu ona maua ai le ola e faavavau? O le tauiviga o le Faamanatuga, o le Faamanatuga, ma le toe asia o ē na auai i le Faamanatuga, atonu e tatou te maua ai le avanoa e fesoasoani ai i ē o loo saʻili ma le faamaoni i le upu moni, ina ia malamalama i le tali o lenei fesili tāua. E ono maofa i latou a o amata ona malamalama lelei i le auala ua faaali mai ai le alofa ma le atamai o Ieova, e ala i le togiola. O ā ni manatu e faatatau i le togiola e mafai ona tatou faamatilatila?
15. Na faapefea ona ese Iesu mai iā Atamu?
15 Na auina mai e Ieova se tagata lelei atoatoa e mafai ona togiolaina tagata. O lenā tagata lelei atoatoa na manaʻomia ona faamaoni iā Ieova, ma lotomalie e ofo atu lona ola e sui ai le fanau a tagata ua taʻusalaina. (Roma 5:17-19) Na faaliliuina e Ieova le ola o lana uluaʻi foafoaga mai i le lagi i le lalolagi. (Ioa. 1:14) O lea na avea ai Iesu ma tagata lelei atoatoa, e pei lava o Atamu. Peitaʻi, na ese Iesu mai iā Atamu, ona na ola Iesu e tusa ai ma tapulaa na faatalitalia e Ieova mai i se tagata lelei atoatoa. E ui lava i tofotofoga e sili ona faigatā na feagai ma Iesu, ae e leʻi agasala ai o ia pe solia se tulafono a le Atua.
16. Aiseā e avea ai le togiola o se meaalofa e tāua tele?
16 I le avea ai o Iesu ma tagata lelei atoatoa, ua mafai ona ia laveaʻiina tagata mai i le agasala ma le oti, e ala i le maliu mo i latou. Na fetaui lelei le tulaga o Iesu ma le tulaga na tatau ona iai Atamu, o se tagata e lelei atoatoa, e faamaoni ma usiusitaʻi atoatoa i le Atua. (1 Timo. 2:6) Na avea Iesu ma taulaga togiola e tatala ai le avanoa i le ola e faavavau mo “tagata e toʻatele,” o tane, fafine, ma tamaiti. (Mata. 20:28) O lea, o le togiola o le vala autū lea i le faataunuuina o le finagalo o le Atua i le amataga. (2 Kori. 1:19, 20) O le togiola ua maua ai e tagata faatuatua uma le faamoemoe o le ola e faavavau.
UA TATALA E IEOVA LE AVANOA MO I TATOU E TOE FOʻI ATU AI
17. O ā faamanuiaga ua mafai ona maua ona o le togiola?
17 Na saunia e Ieova le togiola e ui lava sa matuā faigatā iā te ia. (1 Pete. 1:19) E matuā tāua tagata iā te ia, ma na lotomalie e auina mai lona Alo pele e toʻatasi ina ia maliu mo i tatou. (1 Ioa. 4:9, 10) E peiseaʻī ua avea Iesu ma o tatou tamā nai lo o Atamu. (1 Kori. 15:45) O lea, e lē gata ua toe faafoʻisia mai e Iesu le ola e faavavau, ae ua ia aumaia foʻi iā i tatou le avanoa e toe avea ai ma vaega o le aiga o le Atua i le lumanaʻi. E ala i le taulaga a Iesu, ua mafai ai ona toe talia e Ieova tagata i lona aiga e aunoa ma le solia ai o ana tapulaa amiotonu. Pe e lē o se faamāfanafanaga pe a mafaufau i le taimi o le a toe lelei atoatoa ai tagata faamaoni uma? O le a autasi atoatoa le vaega faalelagi ma le vaega faalelalolagi o lona aiga. O le iʻuga, o le a avea i tatou uma ma fanau a le Atua.
18. O afea o le a “pule aoao” ai Ieova “i le aoao o mea”?
18 E leʻi avea le fouvalega a Satani ma itu na taofia ai Ieova mai i le faaalia o lona alofa i tagata, pe taofia ai foʻi tagata lē lelei atoatoa mai i le faamaoni atu iā Ieova. E ala i le togiola, o le a fesoasoani ai Ieova i lana fanau uma ina ia amiotonu i se tulaga atoatoa. Seʻi faaata le ituaiga olaga o le a iai pe a maua e “i latou uma e iloa le Atalii ma faatuatua” le ola e faavavau. (Ioa. 6:40) O le a faataunuu e lo tatou Tamā alofa ma atamai o Ieova lona finagalo i le amataga, ma fesoasoani i tagata uma ina ia lelei atoatoa. O le taimi lenā o le a “pule aoao” ai Ieova lo tatou Tamā “i le aoao o mea.”
19. (a) O le ā e uunaʻia i tatou e fai ona o le lotofaafetai mo le togiola? (Tagaʻi i le pusa “ Ia Saʻili Pea Ē ua Tatau i ai le Feʻau.”) (e) O le ā le vala o le togiola o le a tatou talanoaina i le mataupu o sosoo mai?
19 O le lotofaafetai mo le togiola e tatau ona uunaʻia ai i tatou ia faia mea uma e tatou te mafaia, ina ia taʻu atu i isi e mafai foʻi ona aogā iā i latou lenei meaalofa tautele. E manaʻomia ona iloa e tagata ua saunia ma le alofa e Ieova le togiola ina ia maua ai e tagata uma le ola e faavavau. Peitaʻi, e tele isi mea ua faataunuuina e ala i le togiola. O le a talanoaina i le mataupu o sosoo mai pe e faapefea i le taulaga a Iesu, ona foʻia ai finauga na lāgā e Satani i le faatoʻaga i Etena.


text:
O le ā le Lepa Afi? Pe e Tutusa ma Seoli po o Kena?
Tali a le Tusi Paia
O le lepa afi, o se faailoga lea o le faaumatiaga e faavavau. E tutusa ma Kena, ae e eseese ma seoli, o le tuugamau taatele o tagata.
E lē o se lepa afi moni
I fuaiupu e lima o le Tusi Paia ia e taʻua ai le “lepa afi,” ua faaalia ai o lenei lepa afi e faafaatusa ae lē o se lepa afi moni. (Faaaliga 19:20; 20:10, 14, 15; 21:8) O mea o loo mulimuli mai e lafoina uma i le lepa afi:
O le Tiapolo. (Faaaliga 20:10) I le avea o se meafaiola agaga, e lē mafai ona faapuapuagatia le Tiapolo i se lepa afi moni.
—Esoto 3:2; Faamasino 13:20.
O le oti. (Faaaliga 20:14) E lē o se mea e fai sona tino, ae ua faaāta mai ai le lē toe iai o se gaoioiga, po o le leai o se ola. (Failauga 9:
10) E lē mafai ona susunuina moni le oti.
“O le manufeʻai” ma le “perofeta pepelo.” (Faaaliga 19:20) Talu ai o nei mea e faafaatusa, e talafeagai la ona manatu i le lepa afi o loo lafoina i ai, o se mea e faafaatusa foʻi.
—Faaaliga 13:11, 12; 16:13.
Se faailoga o le faaumatiaga e faavavau
Ua faapea mai le Tusi Paia “o le uiga o le lepa afi, o le oti faalua lea.” (Faaaliga 20:14; 21:8) O le isi ituaiga o oti lea o loo taʻua i le Tusi Paia, na māfua ina ua agasala Atamu. O lenei oti e mafai ona foʻia e ala i le toetū, ma ua toeitiiti ona aveesea lea e le Atua.
E leai se tasi e mafai ona faasaoina mai i le lepa afi faafaatusa
Ua faaataina e le lepa afi se isi ituaiga oti, o le oti faalua lea. E ui lava ua faaāta mai ai foʻi le lē toe iai o se gaoioiga, ae e ese mai ona e lē o taʻua i le Tusi Paia e faapea e iai se toetū o le oti faalua. O se faaaʻoaʻoga, ua faapea mai le Tusi Paia ua iā Iesu “ki o le oti ma le seoli,” ma ua faaalia ai ua iā te ia le pule e faasaʻoloto ai tagata mai le oti ona o le agasala a Atamu. (Faaaliga 1:
E Tutusa ma Kena, po o le Vanu o Hinoma
E faa 12 ona taʻua Kena (faa-Eleni geʹen·na) i le Tusi Paia. E pei o le lepa afi, ua faaata mai ai le faaumatiaga e faavavau. E ui ua faaliliuina e nisi faaliliuga le upu Kena i le “seoli,” peitaʻi e ese mai Kena iā seoli (Eperu sheʼohlʹ, Eleni haiʹdes).
O le upu “Kena” o lona uiga moni o le “Vanu o Hinoma,” e faasino atu i se vanu i tua o pā o Ierusalema. I taimi o le Tusi Paia, na faaaogā e tagata o le aai lenei vanu e lafoaʻi i ai lapisi. Na latou faamūina ai pea se afi e susunu ai otaota, ma na ʻai e ilo isi mea e leʻi mū i le afi.
Na faaaogā e Iesu Kena e fai ma ata o le faaumatiaga e faavavau. (Mataio 23:33) Na ia fetalai, o Kena “e lē mamate ai ilo ma e lē tineia foʻi le afi.” (Mareko 9:
E leʻi faailoa mai lava i le Tusi Paia se tasi na toetū mai i Kena. O le “lepa afi” ma le “afi i Kena” ua faaata mai ai le faaumatiaga aʻiaʻi e faavavau.
E faapefea ona ‘faapuapuagatia i latou i le ao ma le pō e faavavau, faavavau lava?’
Afai o le lepa afi e faaāta mai ai le faaumatiaga, aiseā la ua taʻua ai i le Tusi Paia o le a ‘faapuapuagatia ai i le ao ma le pō e faavavau, faavavau lava’ le Tiapolo, le manufeʻai, ma le perofeta pepelo? (Faaaliga 20:10) Seʻi iloilo ni māfuaaga se fa, e iloa ai o lenei faapuapuagatiaina e lē o se mea moni:
Pe afai e faapuapuagatia e faavavau le Tiapolo, e tatau la ona ola pea o ia e faavavau. Ae o loo faapea mai le Tusi Paia o le a faaumatia o ia pe o le a lē toe iai.
—Eperu 2: 14.
O le ola e faavavau o se meaalofa mai i le Atua, ae lē o se faasalaga.
—Roma 6: 23.
O le manufeʻai ma le perofeta pepelo ua na o ni mea faafaatusa, ma e lē mafai ona faapuapuagatiaina moni.
Ua iloa mai i faamatalaga o le Tusi Paia, o le a faapuapuagatiaina le Tiapolo e ala i le faaumatia e faavavau.
O le upu o loo faaaogāina mo le “faapuapuagatia” i le Tusi Paia, e uiga atu foʻi i se “tulaga saisaitia.” O se faataʻitaʻiga, o le upu Eleni mo le “leoleo o le falepuipui” o loo faaaogāina i le Mataio 18:34, o loo faaliliuina foʻi i le tele o isi faaliliuga i “ē e faia faasalaga.” Ua faaalia ai i inei le sootaga o le upu “faapuapuagatia” ma le “saisaitia.” I se tulaga talitutusa, o tala o loo i le Mataio 8:
Faitau Atili
O Fea o Iai Ē ua Maliliu?
Ia iloilo le aʻoaʻoga a le Tusi Paia e faatatau i le tulaga o ē ua maliliu, ma le māfuaaga e maliliu ai tagata.
O le ā le Manufeʻai e Fitu Ona Ulu o Loo Taʻua i le Faaaliga Mataupu e 13?
Ua iai le manufeʻai le pule, malosi ma se nofoālii. O le ā le isi mea ua faaalia mai e le valoaga a le Tusi Paia?


text:
Tatalo
O se fesootaiga faaaloalo ma le Atua lea e tuuina ai e se tagata le faafetai ma ole atu ai mo faamanuiaga. O tatalo e fai atu i lo tatou Tama Faalelagi i le suafa o Iesu Keriso. O tatalo e mafai ona faia ma le leotele pe aunoa foi ma se leo. O mafaufauga foi o se tagata e mafai ona avea o se tatalo pe afai o tuu sao atu ia mafaufauga i le Atua. O se pese foi a e amiotonu e mafai ona avea o se tatalo i le Atua (MF&F 25:12).
O le faamoemoega o le tatalo e le o le suia o le finagalo o le Atua, a o le faamautuina mo i tatou lava ma isi faamanuiaga ua finagalo le Atua e tuuina mai, ae e tatau ona tatou ole atu ai mo na faamanuiaga ina ia maua ai.
Tatou te tatalo atu i le Tama i le suafa o Keriso (; ). E moni lava e mafai ona tatou tatalo atu i le suafa o Keriso pe afai o o tatou manaoga o manaoga ia o Keriso (; MF&F 46:30). Ona tatou ole atu ai lea mo mea ua saʼo ma o le a mafai e le Atua ona tuuina mai (3 Ni. 18:20). O ni isi tatalo e lē mafai ona maua mai ni tali ona ua lē tusa ai ma le finagalo o Keriso ae ua faia ia tatalo i le manatu faapito o le tagata (; MF&F 46:9). E moni, afai tatou te ole atu i le Atua mo mea e le tonu, o le a avea ai ma o tatou taʼusalaga (MF&F 88:65).
- O ona po ia na amata lea ona valaau tagata i le suafa o le Alii ;
- O le mea na i ai le fatafaitaulaga, ua valaau atu ai Aperaamo i le suafa o le Alii ;
- Na tatalo le auauna a Aperaamo mo se fesoasoani i le sailia o se avā mo Isaako ;
- Ia mamao ia te aʼu ona ʼou agasala i le Alii i loʼu tuua o le fautua mo outou ;
- E faafofoga mai le Alii i le tatalo a e amiotonu ;
- Tou te maua foi pe a outou saili mai ia te aʼu ma outou loto atoa ;
- Ia outou tatalo mo e ua faasauā fua mai ia te outou ; ( 3 Ni. 12:44 )
- Ia tatalo i lou Tama o i le mealilo ; ( 3 Ni. 13:5–8 )
- Ia faapea ona outou tatalo ; ( 3 Ni. 13:9 )
- Ia ole atu, ona foaiina mai ai lea ia te outou ; ( 3 Ni. 14:7 MF&F 4:7 MF&F 6:5 MF&F 66:9 )
- Na maliu ua naʼo Iesu i le mauga e tatalo ;
- Ia mataala ma tatalo, ina neʼi oo mai le faaosoosoga ia te outou ; ( 3 Ni. 18:15–18 MF&F 31:12 )
- Ia ole atu ma le faatuatua, aua lava neʼi masalosalo ; ( MF&F 42:68 MF&F 46:7 )
- Ua aoga tele le tatalo faatauanau a le tagata amiotonu ;
- Ia faalogo i le Agaga ua ia aoaoina le tagata ia tatalo ; 2 Ni. 32:8–9
- Sa ʼou tagi atu ia te ia i le tatalo malosi ; Enosa 1:4
- Sa ou anapogi ma tatalo i aso e tele ; Alema 5:45–46 ( Alema 26:22 )
- Sa latou tuuina atu i latou lava i le tatalo tele, ma le anapogi ; Alema 17:3
- Tou te manatua le mea na fai mai ai Senosa e uiga i le tatalo po o le tapuai atu ; Alema 33:3
- Ia outou faamaualalo lava, ma outou tatalo atu pea ; Alema 34:18–27
- Filifili faatasi ma le Alii i au mea uma e fai ; Alema 37:37
- E tatau ona outou tatalo pea i le Tama i loʼu igoa ; 3 Ni. 18:19–20
- Ia tatalo i o outou aiga ; 3 Ni. 18:21
- Na tatalo Iesu i le Tama ; 3 Ni. 19:31–34 ( 3 Ni. 18:16 )
- Sa ia poloai atu ia te i latou ia latou tuu le tatalo i o latou loto ; 3 Ni. 20:1
- Afai e tatalo atu o ia ae lē faia ma le faamaoni o le loto, ua leai se aoga ia te ia ; Moro. 7:6–9
- Aua le ole mai mo mea e lē tatau ona e ole mai ai ; MF&F 8:10
- Tatalo e lē aunoa, ina ia mafai ona e sau ai o lē ua manumalo ; MF&F 10:5
- Ou te poloai atu ia te oe ia e tatalo atu ma le leo faapea foi i lou loto ; MF&F 19:28
- O le a tuu atu ia te outou le Agaga e ala i le tatalo le faatuatua ; MF&F 42:14
- Ia e alu atu i le fale tatalo ma tuu atu i luga au faamanatuga ; MF&F 59:9 ( )
- Ia aoao e matua a latou fanau ia tatalo ; MF&F 68:28
- Ua gese ai ona faafofoga mai o le Alii lo latou Atua ia latou tatalo ; MF&F 101:7–8 ( Mosaea 21:15 )
- Ia e loto maualalo; ma o le a tuu mai ai e le Alii lou Atua ia te oe tali i au talosaga ; MF&F 112:10
- Na poloaiina Atamu e valaau atu i le Atua i le suafa o le Alo ; Mose 5:8
- Na faaali atu le Tama ma le Alo ia Iosefa Samita i le tali i lana tatalo ; IS—T 1:11–20


text:
Tala 65: Vaeluaina le Malo
PE E te iloaina le māfuaaga ua saei ai e lenei tamāloa lona ofu? Na fai atu iai Ieova e fai. O ia o le perofeta a le Atua, o Akia. Pe e te iloa o le ā le perofeta? O le tagata lea e ta‘uina muamua i ai e le Atua mea o le a tutupu.
O loo tautala atu Akia iā Ierepoamo. O Ierepoamo sa tuuina e Solomona na te vaavaaia le galuega o le faia o ni fale. Ina ua fetaui Akia ma Ierepoamo i inei i le auala, ona faia lea e Akia se mea uiga ese. Na ia toeseina mai le ofu fou na ia ofuina ma saei i vaega e 12. Ua ia fai atu iā Ierepoamo: ‘Ia ave ma oe vaega e 10.’ Pe e te iloa aiseā na tuuina atu ai e Akia vaega ofu e 10 mo Ierepoamo?
Na faamatala atu e Akia o le a aveeseina mai e Ieova le malo mai iā Solomona. Na ia faapea atu o le a tuuina atu e Ieova ituaiga e 10 iā Ierepoamo. O lona uiga e na o le lua ituaiga o le a totoe e pule ai le atalii o Solomona o Reopoamo.
Ina ua iloa e Solomona upu a Akia iā Ierepoamo, sa ita o ia. Na ia taumafai e fasioti iā Ierepoamo. Ae na sola Ierepoamo i Aikupito. Ina ua mavae sina taimi, ona oti ai lea o Solomona. Na tupu o ia mo le 40 tausaga, ma ua avea nei Reopoamo ma tupu. Ina ua faalogo Ierepoamo ua oti Solomona, ona ia toe fo‘i mai lea i Isaraelu.
O Reopoamo e lē o se tupu lelei. Ua sili atu lona sauā i tagata na i lo lona tamā o Solomona. Na ō atu Ierepoamo ma isi tamāloloa iā Reopoamo ma fai atu i ai e agalelei i tagata. Ae sa lē faalogo Reopoamo. O le mea moni ua atili ai ona sauā na i lo le taimi muamua. Ona tofia, lea e tagata Ierepoamo e fai ma tupu i luga o ituaiga e 10, ae o ituaiga e lua o Peniamina ma Iuta na latou taofia pea Reopoamo e fai ma tupu.
Na lē mana‘o Ierepoamo i ona tagata e ō atu i Ierusalema e tapua‘i i le malumalu o Ieova. Ona ia fausia lea o ni tama‘i povi auro se lua ma faatapua‘i iai ituaiga e sefulu o le malo. E le‘i umi ae tumu le laueleele i solitulafono ma le amioleaga.
Ua iai fo‘i ni faalavelave i le ituaiga e lua o le malo. E itiiti i le lima tausaga talu ona fai Reopoamo ma tupu, ae siitau atu le tupu o Aikupito faasaga i Ierusalema. Na ia aveesea ni mea tāua se tele mai le malumalu o Ieova. Na o sina taimi puupuu na tumau ai le malumalu i lona tulaga e pei ona fausia ai.
1 Tupu 11:26-43; 12:1-33; 14:21-31.
Fesili
- O ai igoa o tamāloloa e to‘alua o i le ata, ma o ai i la‘ua?
- O le ā na faia e Akia i lona ofu, ma o le ā le uiga o lenā gaoioiga?
- O le ā na taumafai Solomona e fai iā Ierepoamo?
- Aiseā na tofia ai e tagata Ierepoamo e fai ma tupu i ituaiga e sefulu?
- Aiseā na fausia ai e Ierepoamo ni tama‘i povi auro e lua, ma o le ā e le‘i umi ae tupu loa i le nuu ma le laueleele?
- O le ā na tupu i le malo o ituaiga e lua ma le malumalu o Ieova i Ierusalema?
Fesili faaopoopo
- Faitau le 1 Tupu 11:26-43.
O le ā le ituaiga o tagata na iai Ierepoamo, ma o le ā na folafola i ai e Ieova pe afai e tausisi i tulafono a le Atua? (1 Tu. 11:28, 38)
- Faitau le 1 Tupu 12:1-33.
O le ā e mafai ona a‘oa‘oina e mātua ma toeaina mai le faaa‘oa‘oga leaga a Reopoamo e uiga i le faaaogā sesē o le pule? (1 Tu. 12:13; Fai. 7:7; 1 Pete. 5:2, 3)
O ai e ao ona sa‘ili i ai talavou i aso nei mo ni ta‘iala maufaatuatuaina pe a faia ni a latou faai‘uga tāua i le olaga? (1 Tu. 12:6, 7; Faata. 1:8, 9; 2 Timo. 3:16, 17; Epe. 13:7)
O le ā na faapogaia Ierepoamo ina ia faatūina ni nofoaga e lua mo le tapua‘iga i tama‘i povi auro, ma na faapefea ona faaalia ai le leai o se faatuatua iā Ieova? (1 Tu. 11:37; 12:26-28)
O ai na ta‘ita‘ia tagata o le malo o ituaiga e sefulu i lea fouvalega faasaga i le tapua‘iga moni? (1 Tu. 12:32, 33)


text:
LA TATOU FAIVA MA LE OLAGA FAA-KERISIANO–POLOKALAME MO LE SAUNIGA OKETOPA 2016
Taulimaga Faataʻitaʻi
Taulimaga faataʻitaʻi mo le mekasini o le Ala Mai!, le valaaulia mo sauniga a le faapotopotoga, ma le aʻoaʻoga moni a le Tusi Paia e faatatau i le mea e tupu pe a tatou feoti. Ia faaaogā nei taulimaga faataʻitaʻi e fai ai sau lava taulimaga.
ʻOA TAUTELE MAI I LE AFIOGA A LE ATUA
“Ia E Faatuatua iā Ieova ma Lou Lotoatoa”
Ua faamautinoa mai i le Faataoto mataupu e 3, o le a tauia e Ieova i latou e maufaatuatuaina ma le lotoatoa o ia. E faapefea ona e iloa po o e faatuatua iā Ieova ma lou lotoatoa?
ʻOA TAUTELE MAI I LE AFIOGA A LE ATUA
‘Aua Neʻi Liliu Ese Lou Loto’
Ua faamatala mai i le Faataoto mataupu e 7 se tauleʻaleʻa na maileia e faia se agasala, ina ua liliu ese lona loto mai i tapulaa a Ieova. O ā lesona lapataʻi e tatou te aʻoaʻoina mai i ana mea sesē?
ʻOA TAUTELE MAI I LE AFIOGA A LE ATUA
E Sili Atu le Atamai i lo o le Auro
Ua taʻua i le Faataoto e 16 e sili atu le maua o le atamai nai lo o auro. Aiseā e tautele ai le atamai faale-Atua?
AUALA E OLA AI O SE KERISIANO
Le Auala e Saunia ma Fai ai ni Tali Lelei
O tali e lelei, e maua ai e le tagata o loo tali faapea le faapotopotoga ni aogā. O ā vala e iloa ai se tali e lelei?
ʻOA TAUTELE MAI I LE AFIOGA A LE ATUA
Ia Tausisi i le Filemu ma Isi
O le iai o le filemu i tagata o Ieova e lē o se mea na faafuaseʻi ona tupu. E mafai ona tatou faaaogā le Afioga a le Atua ina ia faaitiitia ai ni faalogona lē fiafia ma tausisi ai i le filemu.
ʻOA TAUTELE MAI I LE AFIOGA A LE ATUA
“Ia Aʻoaʻo le Tama e Tusa ma le Ala Saʻo”
Aiseā e tāua ai aʻoaʻiga talafeagai ina ia toleniina ai fanau? O loo iai i le Faataoto e 22 fautuaga aogā mo mātua.
AUALA E OLA AI O SE KERISIANO
Po o E Faaaogā Lelei Pepa o Faamatalaga mo le JW.ORG?
Faaaogā nei pepa o faamatalaga i so o se taimi ina ia tataʻi ai tagata i le Afioga a le Atua ma la tatou Upega tafaʻilagi.


text:
AUALA E OLA AI O SE KERISIANO
O ā Aʻoaʻoga Mai i le Tusi Paia?
—Le Auala e Faaaogā Ai
E talitutusa le tusi Aʻoaʻoga Mai le Tusi Paia ma le tusi Aʻoaʻoga Moni. O nei meafaigaluega e tutusa aʻoaʻoga moni o loo iai ma le auala e faatulaga ai. Peitaʻi, o le tusi Aʻoaʻoga Mai le Tusi Paia, ua faafaigofie faaupuga ma le auala e faamalamalama ai manatu. Ua fuafuaina mo ē atonu e faigatā ona malamalama i le tusi Aʻoaʻoga Moni. O faaopoopoga i le tusi Aʻoaʻoga Mai le Tusi Paia, ua saunia ai ni faamalamalamaga faigofie o nisi o faaupuga ma manatu o loo iai i le mataupu autū. E leai ni fesili amata i lalo ifo o matua o mataupu, po o se pusa autalu. Nai lo lea, e iai i le faaiʻuga o mataupu taʻitasi, se autaluga o aʻoaʻoga moni a le Tusi Paia na faamatalaina i le mataupu autū. O le tusi Aʻoaʻoga Mai le Tusi Paia e pei foʻi o le tusi Aʻoaʻoga Moni, e mafai ona ofo i so o se taimi e tusa lava pe lē o le ofo lea o le masina. E faapefea ona tatou faaaogā vala e ese ai le tusi Aʻoaʻoga Mai le Tusi Paia, pe a fai se suʻesuʻega faale-Tusi Paia?
AUTALUGA: O le toʻatele o tagata, e fetaui ai le faiga masani o se suʻesuʻega, e faitau le palakalafa o loo iai i le tusi Aʻoaʻoga Moni ona fai lea o le fesili. Peitaʻi, seʻi faapea e lē malamalama lelei le tagata aʻoga i le gagana, pe e lē lelei foʻi le faitau. I tulaga faapena, e te ono filifili ai e faaaogā le tusi Aʻoaʻoga Mai le Tusi Paia. E mafai ona faaaogā le autaluga o le mataupu e fai ai le suʻesuʻega, ae faalaeiau le tagata aʻoga e faitau e ia lava le mataupu autū. E mafai ona talanoa i aʻoaʻoga moni a le Tusi Paia i se suʻesuʻega pe ā ma le 15 minute le umi. Talu ai e lē maua i se autaluga faamatalaga uma o loo iai i le mataupu, e tatau la i le faiaʻoga ona sauniuni lelei, ma ia mafaufau i le tulaga o le tagata aʻoga. Pe afai e fai le suʻesuʻega i le mataupu autū, e mafai ona faaaogā le autaluga e aotele ai le talanoaga.
FAAOPOOPOGA: I le faaopoopoga, e faasolosolo lelei mai ai faaupuga ma manatu, e pei o le auala o loo faasolosolo ai mataupu taʻitasi. E filifili le faiaʻoga pe talanoa i le faaopoopoga o le tusi Aʻoaʻoga Mai le Tusi Paia a o faagasolo le suʻesuʻega.


text:
Tala o Faamasinoga
SILOMA SIOTALIMA
Ua fa’amaonia e le ali’i na tu’ua’ia i lona fa’amalosia o se teineititi e 16 tausaga le matua, e ala i lona aveina o ia i luga o le ma’umaga ma la nonofo ai mo ni masina, ia tuuaiga a le malo faasaga ia te ia.
Na fiu le aiga o se teineititi e 16 tausaga e tau saili o ia, ae na maua mulimuli ane ona maua le tala, o lo o nonofo ma le ula lenei o Siloma Siotalima i luga o le ma’umaga, i le va o le masina o Iulai ma Novema o le tausaga na tea nei.
E 8 moliaga na uluai tuuaia ai e le malo ia Siotalima, na aofia ai moliaga e 5 o le faiaiga ma se teineititi e laititi i lalo o le tulafono, tasi le moliaga o le faia o amioga mataga, tasi le moliaga o le tagofia o itutinosa o se tamaitai, ma le moliaga mama e tasi o le faia o gaioiga e ono lamatia ai le saogalemu o se fanau.
Ae i lalo o se maliliega ua saini e Siotalima ma le malo, ua ia ioeina ai le moliaga o lona faia o ni uiga mataga faafeusuaiga i se tamaitai e laititi i lalo o le tulafono, ae ua solofua ai isi moliaga e 7.
O lo o taofia pea Siotalima i le toese i Tafuna a e faatali ai le aso e lau ai lona faasalaga.
FAAMANU AOKUSO
O le aso 3 Aokuso lea ua faatulaga e lau ai le faasalaga a le alii o Faamanu Aokuso i luma o le Faamasinoga Maualuga, ina ua ia ioeina le moliaga o le faia o ni uiga mataga faafeusuaiga faasaga i se tamaitai e 16 tausaga le matua.
Na uluai tuuaia Aokuso e le malo i moliaga o le faiaiga faamalosi, tagofia o itutinosa o se tamaitai, faiga o uiga mataga faafeusuaiga, atoa ai ma lona faia o gaioiga e ono lamatia ai le saogalemu o se fanau e laititi i lalo o le tulafono, ae i lalo o le maliliega sa ia sainia ma le malo ma ua talia foi e le faamasinoga, ua ia tali ioe ai i le moliaga e tasi ae solofua isi moliaga e tolu.
Na tuuaia faatasi Faamanu ma le faiaoga o le au fusu na malaga mai i Samoa, susuga Lautapaa Wong King, peitai ina ua maea le uluai iloiloga sa faia, na toe faaui ai i tua moliaga mamafa faasaga i le alii faiaoga, sei vagana ai le moliaga mama o le faaoolima na ta’usala ai o ia, i lona pa’i lea i le tino o le tamaitai na aafia.
Ua toe foi atu nei i Apia le faiaoga o le aufusu a Samoa ma le tuutuuga a le faamasinoga, e lua tausaga ua faasa ai o ia ona toe ulufale mai i le teritori, o le umi foi lea ua faanofovaavaaia ai o ia e le faamasinoga faaitumalo.
O lo o taofia pea i le toese Aokuso e faatali ai le aso 3 Aokuso e lau ai lona faasalaga.
TOLOPO MATAUPU A LE GRAND FATHER TUUAIA FAIA UIGA MATAGA
Ua talia e le Faamasinoga Maualuga le talosaga a le malo ina ia toe tolopo le uluai iloiloga o le mataupu o lo o tuuaia ai se tama matua e 75 tausaga lona matua, ona e le’i mae’a ona tauaao e le malo mau faamaonia o le mataupu e pei ona tuuaia ai o ia.
O le vaiaso na te’a nei na faatulaga ai le uluai iloiloga o lenei mataupu peitai na faailoa e le loia a le malo o Mitzie Jessop i le faamasinoga, e leai ma se mea molimau ua tuuina atu e le malo i le itu tete’e, ma e manaomia le toe tolopo o lenei mataupu.
O le aso 20 Iulai lea ua toe tolopo i ai lenei mataupu ma le faamoemoe, e tatau ona oo atu i ai ua maea ona faatino manaoga e pei ona talosaga ia i loia.
E le o faalauiloaina le suafa o le tama matua o lo o tuuaia, ona o puipuiga i le ono mafai lea ona iloa ai ma le tamaitai o loo aafia.
O lo o tuuaia o ia i moliaga e fa e aofia ai le faia o uiga faasotoma, faia o gaioiga mataga faafeusuaiga, tagofia o itutinosa o se tamaitai, faapea ai ma le faia o gaioiga e lamatia ai le saogalemu o fanau laiti.
O lo o taofia pea o ia i le toese i le taimi nei sei vagana ua ia totogiina le $30,000 na faatulaga e le faamasinoga.


text:
Tala o Fa’amasinoga
Ua toe tolopo i le vaiaso fou le fofogaina o le maliliega lea ua sainia e le malo ma le alii fusu mai Samoa o loo tuuaia i lona faiaiga ma se teineititi laititi, ona e i ai nisi o vaega o le maliliega e manatu le faamasinoga e le manino lelei.
Saunoa le alii faamasinoi sili ia Michael Kruse, o le faafitauli o loo i ai i le maliliega, e le o matua manino lelei mai poo fea vaega o le tulafoino lea ua sauni Aokuso e tali ioe i ai.
O Aokuso na malaga mai i le au fusu a Samoa lea na o mai i le taamilosaga o fusuaga sa faia i le taimi o le Mosooi o le tausaga na te’a nei, ae tulai mai ai loa ma le faalavelave e pei ona tuuaia ai o ia.
Fai mai le malo, sa faiaiga Aokuso ma se teineititi e laititi i lalo o le tulafono. O Aokuso ma le alii faiaoga a le au fusu a Samoa ia Lautapa’a Ofe na taofia e leoleo i le taimi muamua, peitai ina ua faagasolo iloiloga i luma o le faamasinoga, na toe faaui ai e le malo i tua moliaga mamafa faasaga ia Ofe, sei vagana ai le moliaga o le faaoolima i le tulaga tolu na ta’usala ai o ia, i lona pa’i lea i le tino o le tamaitai na aafia.
Na faanofovaavaaia Lautapaa i lalo o poloaiga a le faamasinoga, e faasa ona toe ulufale mai i le teritori mo le tausaga atoa.
O loo taofia pea i le toese le alii o Aokuso e faatali ai le aso 9 o Iulai lea ua toe tolopo i ai lana mataupu.
LUAO ANDREW FAGOTA
O le alii lea na ia gaoia le ituaiga o le iPhone 4 mai totonu o se taxi sa paka i luma o se faleoloa i Pago Pago, ua maea nei ona sainia sa latou maliliega ma le malo, peitai ua toe faaauau le fofogaina o lea maliliega seia aulia le aso 17 Iulai e toe fofogaina ai lana mataupu.
I le maliliega ua maea ona sainia e Fagota ma le malo, ua ia sauni ai e tali ioe i moliaga e lua o le gaoi ma le tete’e a’o taumafai leoleo e pu’e faapagota o ia. Na taua e le malo e faapea, afai loa o le a talia e le faamasinoga le maliliega, ona latou talosaga loa lea e solofua le moliaga pito sili ona mamafa o le talepe fale i le tulaga muamua.
I faamaumauga a le faamasinoga o loo taua ai e faapea, ao paka le taxi a Ioane Ikenasio i luma o se faleoloa i Pago Pago, sa ia iloa mai i totonu o le faleoloa le ua molia o loo fealuai atu i tafatafa o lana taavale, ae ina ua sau i fafo sa ia iloa ai ua gaoia lana telefoni.
Na taumafai leoleo e pu’e Fagota peitai sa alu i le atoa o ia i le fale o le isi aiga ma lafi ai, mulimuli ane na mafai ona maua o ia.
O loo taofia pea Fagota i le toese e faatali ai le aso lea ua toe tolopo i ai lana mataupu.
DEAN NIU
O le alii lea na ia gaoia le pusa pia mai totonu o se faleoloa ma faaoolima i le faatauoloa, ua faatulaga lana uluai iloiloga e faia lea i le masina fou, ina ua teena moliaga faasaga ia te ia i le taeao ananafi.
O loo tuuaia Dean Niu e le malo i moliaga e lua o le talepe fale i le tulaga muamua, gaoi, faaoolima i le tulaga tolu, tagofia o le ava malosi ae le’i atoa le 21 tausaga, faaleaga meatotino faapea ai ma le tete’e i leoleo ao taumafai e pu’e faapagota o ia.
Ina ua ia tulai i luma o le faamasinoga i le aso ananafi, sa teena ai e Niu moliaga uma faasaga ia te ia.
O nei moliaga na afua mai i le faalavelave lea na tulai mai i le aso 9 Iuni, ina ua faafesootai e se alii faipisinisi Asia le ofisa o leoleo mo se fesoasoani, ina ua maea ona gaoi e Niu se pusa pia mai totonu o lona faleoloa atoa ai ma lona faaoolima ia te ia.
Na taua e le alii faipisinisi na aafia e faapea, na o atu Niu ma nisi o ana uo e tauanau o ia e faatau ni a latou pia i le vaveao pe tusa ua te’a le 1:00, ae fai i ai e le mafai ona ua te’a le 10:00, peitai sa tauanau atu pea Niu ma ana uo ia te ia, o lea na ia tutulia ese ai loa ma lona faleoloa.
Mulimuli ane ina ua tuana’i ni nai minute talu ona o ese Niu ma ana uo, ae ona vaaia loa i luga o lana masini pu’eata le sii atu e Niu o le pusa pia mai totonu o le faleoloa, ma tuu atu i le isi alii o loo tu mai i tua e faaaoga i ai le faitoto’a pito i tua o lana faleoloa.
Sa ia tamo’e atu i ai peitai sa savali mai Niu ma tu’i o ia, ona la tauivi lea mo sina taimi ma leaga ai lona lima, ae sosola Niu ma ana uo ma le pusa pia.
Na agai atu leoleo e saili le ua molia ma latou maua atu ai o ia o loo nofonofo i se bus stop ma inu sana fagupia, ona o atu lea o leoleo ma taumafai e taofi o ia peitai sa tafiti solo ma mafua ai loa ona tau lona tulilima i le gutu o le isi leoleo.
O loo taofia pea Niu i le toese e faatali ai le aso lea ua faatulaga e toe valaau ai lana mataupu.


text:
Taulimaga Faata‘ita‘i
LE OLOMATAMATA
Fesili: O le ā le auala e te tali atu ai pe a fesili atu se tasi pe e faapeʻī le lagi?
Mau: Ioa 8:23
Ofo: O loo faamatala i Le Olomatamata lenei, mea ua faailoa mai e Iesu ma lona Tamā e faatatau i le lagi.
AʻOAʻO ATU LE UPU MONI
Fesili: Pe e te ioe ua faamatalaina e le valoaga lenei a le Tusi Paia, mea ua tatou vaaia i aso nei?
Mau: 2Ti 3:1-5
Aʻoaʻoga Moni: Talu ai ua taunuu i aso nei valoaga a le Tusi Paia e faatatau i aso e gata ai, e mafai foʻi ona tatou mautinoa o le a faataunuu valoaga e faatatau i se lumanaʻi e sili ona lelei.
AISEĀ E SUʻESUʻE AI LE TUSI PAIA? (Vitiō)
Faatomuaga: O loo matou faaalia i tagata se vitiō puupuu, o loo faamatala ai po o fea e maua ai tali faamalieloto i fesili tāua o le olaga. [Faaali le vitiō.]
Ofo: O loo faailoa mai i lenei tusi manatu mai i le Tusi Paia, i le auala e foʻia ai e le Atua faafitauli o loo iai i le lalolagi. [Ofo le tusi Aʻoaʻoga Moni po o le Aʻoaʻoga Mai le Tusi Paia.]
TUSI SAU TAULIMAGA
Ia faaaogā le auala o loo faatulaga ai taulimaga faataʻitaʻi ua mavae e fafau aʻe ai sau oe lava taulimaga.


text:
O le ā le Alofa Moni?
O tala i faigāuō o loo i tusi faitau e faatatau i le alofa, o nisi taimi e iʻu atu i le lototigā, ae o le alofa moni, e faavae mai i mataupu silisili o le Tusi Paia e tumau ona aogā.
O le ā le Alofa Moni?
—Upu Tomua
E te maua aogā mai i mataupu silisili o loo i lenei vitiō, e ui lava e eseese aganuu i le auala e faia ai faigāuō ma le sini ia faaipoipo.
O le ā le Alofa Moni?
E fesoasoani mataupu silisili o le Tusi Paia i Kerisiano, e filifili ai ni paaga faaipoipo e lelei, ma faaalia le alofa moni o le tasi i le isi pe a māeʻa ona faaipoipo.


text:
Tala 2: O se Faato‘aga Matagofie
IA VAAI atu i lenei lalolagi! E ese le matagofie o mea uma! Vaai atu i mutia ma laau, fugālaau ma mea ola. Pe e mafai ona e faasinoina mai le leona ma le elefane?
Sa faapefea ona i ai lenei faato‘aga manaia? Se‘i o tatou vaai pe faapefea ona saunia e le Atua le lalolagi mo i tatou.
Muamua, sa faia e le Atua mutia lanu meamata ia ufitia ai le eleele. O ituaiga o laau iti, togāvao ma laau. O na la mea tutupu e fesoasoani e faamanaia ai le lalolagi. Ae latou te faia ni isi mea e sili atu. O le tele o na mea e faia ai a tatou mea ai manogi.
Mulimuli ane sa faia e le Atua i‘a e aau i le sami ma manu e felelei i le lagi. O maile ma pusi ma solofanua; manu lapopo‘a ma manu lāiti. O ā ni mea ola o ola i tafatafa o lou fale? Pe tatou te le fiafia ua faia e le Atua mea uma lava mo i tatou?
Mulimuli lava, sa faia loa e le Atua se vaega o le lalolagi faapitoa. Sa ia faaigoaina o le faato‘aga o Etena. Sa lelei atoatoa. Sa matagofie uma lava. Na finagalo fo‘i le Atua ia faapea le lalolagi atoa e pei o le faato‘aga manaia ua uma ona ia faia.
Se‘i toe vaai atu i le ata. Pe e te iloaina le mea na silasila atu le Atua ua leai? Se‘i o tatou vaai.
Kenese 1:11-25; 2:8,9.
Fesili
- Na faapefea ona saunia e le Atua le lalolagi ina ia tatou nonofo ai?
- Ia faamatala le tele o manu eseese na faia e le Atua. (Vaai i le ata.)
- Aiseā na lelei tele ai le faato‘aga o Etena?
- Na finagalo le Atua ia pei le lalolagi atoa o se ā?
Fesili faaopoopo
- Faitau le Kenese 1:11-25.
O le ā na foafoaina e le Atua i le aso lona tolu o le foafoaga? (Kene. 1:12)
O le ā na tupu i le aso lona fa o le foafoaga? (Kene. 1:16)
O ā ituaiga o manu na faia e le Atua i le aso lona lima ma le ono? (Kene. 1:20, 21, 25)
- Faitau le Kenese 2:8, 9.
O ā laau faapitoa e lua na tuuina e le Atua i le faato‘aga, ma o ā mea na faaataina e nei laau?


text:
MATAUPU AUTŪ | PE E AOGĀ LE TATALO?
Tatalo—O Aogā mo Oe
A o e leʻi faia se mea, e masani ona e fesili, ʻO le ā le aogā o lea mea iā te aʻu?’ Peitaʻi, po o se manatu faapito lou fesili po o ā aogā e te maua pe a e tatalo? E leai, auā o le tulaga masani e tatou te mananaʻo e iloa pe e iai se aogā o le tatalo. E oo lava i le tane faatuatua o Iopu na fesili: “Pe a ou valaau atu iā te ia, po o le a ia tali mai iā te aʻu?”—Iopu 9:16.
I mataupu ua mavae, na tatou iloiloina ai faamaoniga e iloa ai, o le tatalo e lē na o se faiga faalelotu po o se auala e maua ai le filemu. O loo faafofoga moni mai lava le Atua, aemaise pe afai e tatou te tatalo atu i le auala saʻo ma i mea e tusa ma lona finagalo. Ua ia apoapoaʻia i tatou ia mafuta vavalalata atu iā te ia. (Iakopo 4:8) O lea, o le ā e tatou te faatalitalia pe a fai ma a tatou masani le tatalo e lē aunoa? Seʻi o tatou iloilo nisi o aogā.
Filemu le mafaufau.
Pe e te lagona le lofitūina i le popole pe a feagai ma faafitauli ma luʻi i lou olaga? I taimi faapena, ua faalaeiau i tatou i le Tusi Paia “ia tatalo e lē aunoa” ma ʻia faailoa atu o tatou manaʻoga i le Atua.’ (1 Tesalonia 5:17; Filipi 4:6) Ua faamautinoa mai i le Tusi Paia pe afai e tatou te tatalo atu i le Atua, “ona leoleoina ai lea o o [tatou] loto ma mafaufau i le filemu mai i le Atua, e silisili i mea uma lava e manatu i ai.” (Filipi 4:7) E maua le toʻafilemu pe a sasaa atu o tatou popolega i lo tatou Tamā i le lagi, auā ua ia faalaeiau i tatou ia faia faapea. Ua faapea mai le Salamo 55:22: “Ia tuuina atu iā Ieova ou popolega uma, o ia lava e na te tausia oe.”
“Ia tuuina atu iā Ieova ou popolega uma, o ia lava e na te tausia oe.”—Salamo 55:22
E toʻatele tagata i le lalolagi atoa ua latou maua lea filemu. Ua taʻua e Hee Ran mai i Korea i Saute: “Po o le ā le matuiā o soʻu faafitauli, ae o le taimi lava ou te tatalo ai, ou te lagona ua māmā laʻu avega ma ua ou maua le malosi e tumau ai.” Ua taʻua e Silia mai i Filipaina: “I le avea ai o se tinā, ou te popole tele i laʻu fanau teine faapea si oʻu tinā lea ua lē o toe iloa mai aʻu. Peitaʻi, o le tatalo ua mafai ai ona faatino aʻu galuega i le aso e aunoa ma le soona popole. Ou te mautinoa o le a fesoasoani mai Ieova i le tausiaina o laʻu fanau ma si oʻu tinā.”
Faamāfanafanaina ma faamalosia pe a feagai ma faigatā.
Po o e matuā mafatia ona atonu o se tulaga mataʻutia pe e lamatia ai le ola? E te maua le mapusaga pe afai e te tatalo i le “Atua o faamāfanafanaga uma.” Ua taʻua i le Tusi Paia o le a ia “faamāfanafanaina i tatou i o tatou puapuaga uma.” (2 Korinito 1:3, 4) O se faataʻitaʻiga, i se tasi taimi ina ua matuā mafatia Iesu, na ʻtootuli o ia ma tatalo.’ O le iʻuga, ʻsa faaali mai le agelu mai le lagi ma faamalosi iā te ia.’ (Luka 22:41, 43) O Neemia o se isi tane faamaoni na mafatia ona o faamataʻuga mai i tagata leaga, na taumafai e taofia o ia mai i le faia o le galuega a le Atua. Na tatalo Neemia: “O lenei, le Atua e, ia e faamalosia oʻu lima.” O mea na tutupu ina ua uma le tatalo a Neemia, e iloa mai ai na fesoasoani le Atua e faamalosia o ia ma taulau ai i le faia o lana galuega. (Neemia 6:9-16) Na faamatala e Reginald mai i Ghana le aogā iā te ia o le tatalo: “Pe a ou tatalo, aemaise i taimi e lofitūina ai i faigatā, ou te lagona e pei ua ou taʻu atu loʻu faafitauli i se tasi e mafai ona fesoasoani mai, ma o sē e mafai ona faamautinoa mai e leai se māfuaaga ou te soona popole ai.” Ioe, e mafai e le Atua ona faamāfanafanaina i tatou pe a tatalo atu iā te ia.
Atamai mai i le Atua.
O nisi filifiliga e tatou te faia e iai ona aafiaga tumau iā i tatou ma ē e pele iā i tatou. E faapefea la ona tatou faia ni filifiliga atamai? Ua faapea mai le Iakopo 1:5: “Pe afai ua leai se atamai i se tasi o outou, inā ōle atu pea ia i le Atua [aemaise i le feagai ai ma tulaga faigatā], auā o ia na te foaʻi tele mai ma le lē toe taʻutaʻua, ona foaʻiina mai lea iā te ia.” Pe afai e tatou te tatalo i le Atua mo le atamai, e mafai ona ia faaaogā lona agaga paia e taʻitaʻia ai i tatou ina ia faia ni filifiliga atamai. E mafai ona tatou talosaga patino atu mo lona agaga paia, auā ua faamautinoa mai e Iesu o le a “foaʻi mai e le Tamā o i le lagi le agaga paia iā i latou o ē e ōle atu iā te ia!”—Luka 11:13.
E oo lava iā Iesu na ōle atu i le Tamā mo le fesoasoani ina ia faia ai ni filifiliga tāua. Ina ua manaʻo Iesu e filifilia ni tane e toʻa 12 e avea ma ona aposetolo, ua taʻua i le Luka 6:12 na “tatalo atu pea o ia i le Atua i le pō atoa.”
I le pei o Iesu, e toʻatele tagata i aso nei ua talitonu i le aogā o le tatalo, ona ua latou mātauina le auala e tali mai ai le Atua i a latou talosaga, mo se fesoasoani i le faia o filifiliga atamai. Na taʻua e Regina mai i Filipaina le tele o faafitauli na ia fesagaʻia, e pei o le tausia o ia lava ma lona aiga ina ua maliu lana tane, lē toe iai sana galuega, ma luʻi o le tausia aʻe o lana fanau. O le ā na fesoasoani iā te ia e faia ai filifiliga atamai? Na ia taʻua: “Na ou faalagolago i le fesoasoani a Ieova e ala i le tatalo.” Ua faamatala foʻi e Kwabena mai i Ghana le māfuaaga na tatalo ai mo se fesoasoani: “Na lē toe iai laʻu galuega kamuta e lelei le totogi.” Ina ua suʻe se isi ana galuega, na faapea mai o ia: “Na faaauau ona ou tatalo iā Ieova mo le taʻitaʻiga ina ia faia se filifiliga atamai. Ou te matuā mautinoa na fesoasoani mai Ieova ia ou filifilia se galuega e mafai ona tausia ai aʻu i le itu faaletino ma le faaleagaga.” E mafai foʻi ona e maua le taʻitaʻiga a le Atua, e ala i le tatalo atu iā te ia i tulaga e ono aafia ai lau faiā ma ia.
Ua uma ona tatou talanoa i nisi o aogā e te maua ona o le tatalo. (Mo nisi faaaʻoaʻoga, tagaʻi i le pusa “ O Aogā o le Tatalo.”) Peitaʻi ina ia e maua na aogā, e ao ona e iloa muamua le Atua ma lona finagalo. Pe afai e te manaʻo e faia faapea, e matou te faalaeiau oe e fesili atu i se Molimau a Ieova ina ia fesoasoani iā te oe e suʻesuʻeina le Tusi Paia. * O se tasi lenā o laasaga amata e mafai ona e faia ina ia vavalalata atu ai i le “Faafofoga tatalo.”—Salamo 65:2.
^ pala. 14 Mo nisi faamatalaga, faafesootaʻi Molimau a Ieova o loo i lou vaipanoa, pe tagaʻi i la matou upega tafaʻilagi o le www.jw.org/sm.
Faitau Atili
O le ā le Tala Lelei?
Ia suʻesuʻe po o le ā le tala lelei mai i le Atua, aiseā ua faanatinati ai, ma o le ā e tatau ona tatou faia.
O ā Ituaiga Tagata e Iai Molimau a Ieova?
E toʻafia ni Molimau a Ieova e te silafia? O le ā se mea o e iloa e faatatau iā i matou?


text:
0 le tina o Fonoti le tamaita’i o Manalelei na Malaga i Tanumaleu i LOTOFAGA i lona aiga ia Tupuola e totoma ai, i se Ie-toga e alu ai le Malaga a Tuia’ana Faumuina i Tutuila e a’ami lona uso o Tupuivao o aunu’ua ai. Ona alu lea o Manalelei ma ave le Mutia ma le Ma’a, o Papa o le Tuia’ana ua leai seisi lava mea o totoe i le Tuia’ana. A’o fai le alofisa o Tupuola, Seigafolava ma le tamaita’i o Manalelei, ona fa’amatala atu lea e Manalelei lona aveina atu o Papa o totoe i le Tuia’ana, ae o lo’o fa’afofoga iai Tupuola, ona fa’apea atu lea o Tupuola ia Manalelei, ua malie tele lau tala ma siou leo malu. O lou suafa lena e manatua ai le Alofisa i Tanumaleu nei “Talaleomalie” O le mafua’aga lea o le suia o le igoa o le Tamaita’i ia Talaleomalie.
O le fai’a a Tupuola ma Manalelei, Na usu Tuiavi’i ia Letele-o-Talaia le alo o Mata’afa i Ululoloa Faleata fa’ae’e le gafa:- O Taua’aletoa, ma le teine o Unusialetoa. Usuia Unusialetoa e Malietoa Sa o Mulifanua fa’ae’e le gafa:- O Togia, Ifopo, ma le teine o Aloalonei. Usuia Aloalonei e Vaovasa o Gataivai Savai’i fa’ae’e le gafa:- O Manalelei. Taua’aletoa na usu ia Falenaoti Lelasiu’uila (Fufeai) le alo o Tauili’ili o Amaile Aleipata fa’ae’e le gafa:- O Tupuola, Tago, ma Pafuti le teine.
MAFUA’AGA O LE SUAFA “FONOTI”
Ua sauni le tamaitai o Talaleomalie Manalelei mo Leulumoega, ona fai loa fo’i lea o lo la ava taumavae ma Tupuola, ua uma lo la ava ua fono nei i le ti. Sa masani Samoa anamua ona fai umu ti, e eli le lua ona lau mai lea o le ti-vao ua lafo iai pei lava ose fa’avevela lona fa’atinoina. O le tasi fo’i lea aganu’u a Samoa anamua o lo’o o’o mai lava i nei ona po, a alu le usu e ave ai fo’i ma le fono o le ava pe’a uma. Ona fai lea o a la upu taumavae a Tupuola, ma Talaleomalie Manalelei. Ua fa’apea atu Tupuola i le tama’ita’i, Sauia o le a e fo’i i lou Ali’i ma I’e ia e lua. O le tasi I’e e Malaga ai Tuia’ana Faumuina e a’ami lona uso taufeagai. AE A ALO OE LE TAMA’ITA’I ONA FA’AIGOA LEA O LOU ALO IA “FONO-TI”, E FA’AMANATU AI LO TA AVA NA FONO NEI I LE TI. O le tasi o I’e, o le I’e o le nofo a lou alo i le Tuia’ana. Ua taunu’u Talaleomalie Manalelei i Leulumoega i lona ali’i, ua fola atu I’e o lana toma’aga ma fa’amatala a la upu taumavae ma Tupuola. Ua soisoi nei Tuia’ana Tupufia Faumuina ma lona leo maofa e fa’apea, A! o Pepeve’a I’e na. Ua Malaga Tuia’ana Faumuina i Tutuila ma le tasi, ae ua tu’u le isi I’e e pei ona mavae ai ma Tupuola.


text:
E tatau ona tatou taofia le taulai atu i o tatou eseesega ae ia vaavaai i mea ua tatou tutusa ai.
Sa tatou vaai i lena vitio i ni atunuu se valu ma faalogo i isi gagana ese e iva. Mafaufau pe fia isi gagana ua faaopoopo i lena fuaiupu mulimuli. E ese le ofoofogia o le iloaina, i le avea ai ma se usoga i le lalolagi atoa ua mafai ona tatou sii ae o tatou leo i molimau i le upumoni faavavau o i tatou o afafine o se Tama Faalelagi alofa.
O se faamanuiaga sili le i ai iinei i lenei sauniga faasolopito ma lauga atu i tamaitai uma o le Ekalesia e tai valu tausaga ma matutua atu. O loo i ai se malosiaga maoae i lo tatou lotogatasi i lenei afiafi. A o ou vaai atu ia i tatou uma o potopoto faatasi i le Maota Autu mo Konafesi ma mafaufau i le faitau afe o isi o loo maimoa i lenei faasalalauga mai nofoaga i le salafa o le lalolagi, o le tuufaatasia o le mana o a tatou molimau ma le faatuatua ia Iesu Keriso ua mautinoa lava ua fatuina ai se tasi o faatasiga mamana a tamaitai ua sili ona faatumulia i le faatuatua i le talafaasolopito o le Ekalesia, a le o lena o le [talafaasolopito o le] lalolagi.
O le afiafi nei ua tatou olioli ai i le tele o a tatou matafaioi eseese o ni tamaitai i le Ekalesia. E ui tatou te eseese ma tulaga ese i le tele o auala, ae ua tatou faailoa atu foi o i tatou uma o afafine o le Tama Faalelagi lava e tasi lea ua avea ai i tatou o ni uso. Ua tatou aufaatasi i le fausiaina o le malo o le Atua faapea ma feagaiga ua tatou osia, e tusa lava po o a o tatou tulaga. O lenei faatasiga tuufaatasi, e aunoa ma se masalosalo, o se usoga faatamaitai sili ona faamamaluina i luga o le fogaeleele!1
O le avea ma usoga e tau mai ai e i ai se sootaga lemamotusiaina i lo tatou va. E tausi e le tasi uso le isi, e leoleo e le tasi le isi, e fefaamafanafanaai le tasi ma le isi, ma e i ai iina mo le tasi ma le isi i taimi lelei ma taimi faigata. Na fetalai mai le Alii, “Ou te fai atu ia te outou, ia tasi outou; ma afai tou te le tasi e le a a’u outou.”2
E uunaia i tatou e le fili ina ia tatou faitio pe sailiili masei le tasi i le isi. E manao o ia ia tatou taulai atu i o tatou eseesega ma faatusatusaina i tatou lava i isi. Atonu e te fiafia e faamalositino mamafa mo se itula i aso taitasi ona e te maua ai se faalogona lelei, ae ou te mafaufau o se savali i luga o ni faasitepu nai lo le alu i le lifi o se taunuuga faamalositino maoae lea. E mafai lava la ona tatou uo, a ea?
I le avea ai o i tatou o ni tamaitai e mafai ona tatou matua faitio ia i tatou lava. A tatou faatusatusaina i tatou lava i isi o le a tatou lagonaina pea le le atoatoa po o le ita i isi. Na saunoa Sister Patricia T. Holland i se tasi taimi, “O le manatu autu, e le mafai ona tatou tauina i tatou o ni tagata Kerisiano ae faaauau pea ona faamasinoina e le tasi le isi—po o i tatou lava—i se tulaga matuia.”3 Sa ia ta’ua e leai se mea e tatau ai ona aveesea lo tatou agalelei atu ma le tulaga faaleusoga. E manaomia le tau lava ina tatou malolo ma olioli i o tatou eseesega paia. E manaomia ona tatou iloa tatou te mananao uma e auauna atu i le malo e faaaoga ai a tatou taleni ma meaalofa tulaga ese i o tatou lava ala. Ona mafai lea ona tatou olioli i la tatou usoga, ma i a tatou fegalegaleaiga, ma amata ona auauna atu.
O le mea moni, tatou te matuai manaomia moni lava le tasi ma le isi. E masani lava ona sailia e tamaitai se faauooga, lagolago, ma ni mafutaga. E tele naua mea tatou te aoao mai le tasi ma le isi, ma e tele lava ina tatou faatagaina papupuni o o tatou lava vaivaiga e taofia ai i tatou mai le fiafia i fegalegaleaiga ia e ono avea ma faamanuiaga silisili i o tatou olaga. Mo se faataitaiga, e manaomia e i tatou o tamaitai ua matutua teisi atu mea e ofoina mai e outou teineiti o le vaitausaga o le Peraimeri. E mafai ona matou aoao le tele o mea mai ia te outou e uiga i le auaunaga ma le alofa faaKeriso.
Sa ou faalogo talu ai nei i se tala matagofie e uiga i se teineitiiti e igoa ia Sara, lea sa maua e lona tina se avanoa e fesoasoani ai i se isi tina i lana uarota e igoa ia Brenda, lea na aafia lona tuasivi ma le faiai. E fiafia Sara e o ma lona tina e fesoasoani ia Brenda. Na te tuuina le kulimi i lima o Brenda ma fofo ona tamatamailima ma ogalima aua e tele lava ina tiga. Ona aoao lea e Sara e fālō lemu lima o Brenda i luga o lona ulu e faamalosi ai ona musele. E selu e Sara le lauulu o Brenda ma talatalanoa ma ia a o tautuaina e lona tina isi ona manaoga. Na aoaoina e Sara le taua ma le olioli i le auauna atu i se isi tagata ma malamalama ai e oo lava i se tamaitiiti e mafai ona ia faia se eseesega tele i le olaga o se tagata.
Ou te fiafia i le faataitaiga o tatou mauaina i le mataupu muamua o Luka lea o loo faamatala ai se mafutaga fiafia i le va o Maria, le tina o Iesu, ma lona tausoga o Elisapeta. Na avea Maria ma se tamaitai talavou i le taimi na tau atu ai ia te ia lana misiona ofoofogia ina ia avea ma tina o le Alo o le Atua. I le taimi muamua, atonu na foliga o se tiutetauave mamafa le tauaveina toatasi. Na tuuina atu e le Alii Lava Ia ia Maria se tasi la te tauaveina faatasi lana avega. Na auala mai i le savali a le agelu o Kaperielu, na tuuina atu ai ia Maria le igoa o se tamaitai faatuatuaina ma agaalofa lea e mafai ona ia liliu atu i ai mo le lagolagosua—o lona tausoga o Elisapeta.
Na faasoaina e lenei tamaitai talavou ma lona tausoga o le sa “matuai matua lava,”4 se sootaga masani i a laua maitaga faavavega, ma e mafai ona ou vaai faalemafaufau atu i le taua tele ia i laua uma o masina e tolu sa la faaaluina faatasi a o la talatalanoa faatasi ai, femalamalamaai ma le tasi ma le isi, ma lagolago e le tasi le isi i o laua valaauga tulagaese. O i laua o se faataitaiga matagofie o le fetausiai faatamaitai i le va o augatupulaga eseese.
E mafai e i tatou o e ua matutua teisi atu ona i ai se aafiaga maoae i tupulaga laiti ifo. A o laitiiti lou tina, e leai se tasi o ona matua na malosi i le Lotu. E oo lava i le lima o tausaga, e savali toatasi i le lotu ma auai i ana sauniga—Peraimeri, Aoga Sa, ma le sauniga faamanatuga—e eseese uma taimi.
Sa ou fesili i lou tina talu ai nei pe aisea na ia faia ai lena mea i vaiaso taitasi ae sa na le maua se lagolagosua po o se faamalosiauga mai le aiga. Na ia tali mai: “sa i ai ni ou faiaoga Peraimeri sa alolofa ia te au.” Na popole nei faiaoga ia te ia ma aoao atu ia te ia le talalelei. Na latou aoaoina o ia e i ai sona Tama o i le Lagi e alofa ia te ia ma o lo latou popolega mo ia na ia sau ai i lea vaiaso ma lea vaiaso. Na fai mai lou tina ia te au, “O se tasi na o faatosinaga sili ona taua i le amataga o lo’u olaga.” Ou te faamoemoe o le a mafai ona ou faafetai atu i na uso i se aso! E leai se papupuni o tausaga pe a oo i auaunaga faaKeriso.
O ni nai vaiaso ua mavae atu sa ou feiloai ai i se peresitene o Tamaitai Talavou a le siteki i Kalefonia lea na tau mai ia te au le valaauina talu ai nei o lona tina ua 81 tausaga e avea ma faufautua o le Maea Meite. Sa matua lofituina au, o lea sa ou valaau ai i lona tina. Ina ua talosagaina Sister Val Baker e lona epikopo la te feiloai, sa ia tulimatai atu i le valaauina o ia e avea o se tagata o le potutusi po o le tusi talafaamaumau a le uarota. Ina ua talosagaina o ia e galue o se faufautua o le Maea Meite i Tamaitai Talavou, o lana tali vave atu, “Ua e mautinoa?”
Na tali atu ma le faamaoni lana epikopo, “Sister Baker, e le o sese; o lenei valaauga e mai le Alii.”
Sa ia fai mai e leai se isi ana tali nai lo le, “Ioe.”
Ou te fiafia i le musumusuga na lagona e lenei epikopo i le tele o mea e mafai ona aoao e Maea Meite e toafa o lana uarota mai le tomai, aafiaga, ma faataitaiga o le olaga atoa o lenei uso matua. Ma e mate mai po o ai e alu i ai Sister Baker pe a ia manaomia se fesoasoani i le setiina o lana itulau o le Facebook?
Ou te mafaufau i le fesoasoani sili e mafai ona avea ai uso o le Aualofa i le faafeiloaia o tamaitai talavou lea ua faatoa i ai i Tamaitai Talavou. E masani lava ona lagonaina e o tatou uso talavou le leai o so latou nofoaga po o se mea e tutusa ai ma i latou o i le Aualofa. Ae latou te lei aulia le 18, latou te manaomia taitai o Tamaitai Talavou ma tina o e o le a molimau atu e uiga i faamanuiaga maoae o le Aualofa. Latou te manaomia se lagona naunautai i le avea ai o se vaega o lena faalapotopotoga faamamaluina. Pe a amata ona auai atu tamaitai talavou i le Aualofa, o le mea e sili ona latou manaomia o se uo lea e nofo i ona autafa, o se lima e opoina o latou tauau, ma se avanoa e aoao ma auauna atu ai. Ia tatou taufai aapa uma atu e fesoasoani le tasi i le isi e ala i suiga ma taimi taua o o tatou olaga.
Faafetai i tamaitai uma o le Ekalesia o e o aapa atu i vaitausaga ma aganuu eseese ina ia faamanuiaina ma auauna atu i isi. O loo auauna atu tamaitai talavou i fanau Peraimeri ma tagata matutua. O tamaitai nofofua o soo se vaitausaga o loo faaaluina le tele o taimi e tausia ai manaoga o i latou o loo siomia i latou. Ua tatou iloa le faitau afe o tamaitai talavou o e ua faaaluina ia masina e 18 o o latou olaga e faasoa atu ai le talalelei i le lalolagi. Ua faamautinoa mai nei mea, e pei ona ta’ua e la tatou viiga pele, “O le galuega a agelu lava, ua tuuina mai [i tamaitai].”5
Afai o i ai ni papupuni, o lona uiga o i tatou lava ua faia na papupuni. E tatau ona tatou taofia le taulai atu i o tatou eseesega ae ia vaavaai i mea ua tatou tutusa ai; ona mafai lea ona amata ona tatou iloaina o tatou faamoemoega sili ma ia ausia mea lelei silisili i lenei olaga. Sa saunoa mai Sister Marjorie P. Hinckley i se tasi taimi, “Oka, so tatou manaomiaina o le tasi ma le isi. E manaomia e i matou ua matutua outou o loo talavou. Ma e faamoemoe, e manaomia e outou o talavou nisi o i matou ua matutua. O se tulaga faaagafesootai le manaomia e tamaitai o tamaitai. Tatou te manaomia ni faigauo mafana ma faamalieloto ma le faamaoni o le tasi i le isi.”6 E sao lava Sister Hinckley; oka, so tatou manaomiaina o le tasi ma le isi!
Uso e, e leai se isi vaega o tamaitai i le lalolagi ua mauaina ni faamanuiaga silisili nai lo i tatou o tamaitai o le Au Paia o Aso e Gata Ai. O i tatou o tagata o le Ekalesia a le Alii, ma e tusa lava po o a o tatou tulaga faaletagata lava ia, e mafai ona tatou olioli i faamanuiaga atoatoa o le mana o le perisitua e ala i le tausia o feagaiga ua tatou osia i le papatisoga ma i le malumalu. Ua i ai o tatou perofeta soifua o loo taitaia ma aoaoina i tatou, ma ua tatou olioli i le meaalofa sili o le Agaga Paia, lea o loo galue o se faamafanafana ma se taiala i o tatou olaga. Ua faamanuiaina i tatou ia galulue soosootauau ma tuagane amiotonu a o tatou faamalosia aiga ma auaiga. Ua tatou maua le malosi ma le mana o sauniga o le malumalu ma le anoanoai o isi mea.
E le gata i le faafiafiaina i nei faamanuiaga ofoofogia uma, ua tatou maua le tasi ma le isi—o uso i le talalelei a Iesu Keriso. Ua faamanuiaina i tatou i natura agamalu ma limafoai lea e fesoasoani ia i tatou ia faatino le alofa ma le auaunaga faaKeriso ia i latou o siomia i tatou. A o tatou tagai i tala atu o o tatou eseesega i tausaga, aganuu, ma tulaga ina ia tausia ma auauna le tasi i le isi, o le a faatumulia i tatou i le alofa le pona o Keriso ma musumusuga ia e taitaiina i tatou ina ia iloa ai po o le a le taimi ae po o ai foi e auauna atu i ai.
Ou te tuuina atu ia te outou se valaaulia lea na tuuina atu muamua, e se peresitene aoao o le Aualofa ina ua saunoa atu, “Ou te valaau atu ia te outou ina ia le gata ia alolofa atili i le tasi ma le isi, ae ia sili atu ona loloto le alofa o le tasi i le isi.”7 Tau ina ia tatou iloa lo tatou manaomiaina tele o le tasi ma le isi, ma tau ina ia loloto le alofa o le tasi i le isi, o lau tatalo lea, i le suafa o Iesu Keriso, amene.
Faaali Mau Faasino
-
1. Tagai Barbara B. Smith, “The Bonds of Sisterhood,” Ensign, Mat. 1983, 20–23.
-
-
3. Patricia T. Holland, “‘One Thing Needful’: Becoming Women of Greater Faith in Christ,” Ensign, Oct. 1987, 29.
-
4. Luka 1:7.
-
5. “As Sisters in Zion,” Hymns, no. 309.
-
6. Glimpses into the Life and Heart of Marjorie Pay Hinckley, ed. Virginia H. Pearce (1999), 254–55.
-
7. Bonnie D. Parkin, “Filifiliaina o le Alofa Moni: O Lea Mea Lelei,” Liahona, Nov. 2003, 106.


text:
FESILI 6
E Faapefea Ona Ou Tetee Atu i Faaosoosoga Mai i Isi Talavou?
O LE Ā E TE FAIA?
Se mea e ono tupu: Ua amata ona popole Brian a o faalatalata atu ni tamaiti se toʻalua e latou te aʻoʻoga faatasi. Ua faalua ona la taumafai i lenei vaiaso e faaosoosoina Brian e ula se sikareti. O le taimi lona tolu la lea ua la faaosoosoina ai o ia.
Ua fai atu le tamaitiiti muamua:
“Ua na o oe foʻi? Feiloaʻi mai i laʻu uō lea.”
Ua ʻataʻata o ia ma faamamafa le taʻuina o le upu “uō,” a o ia aumai se mea mai i le taga o lona ofu ma tuu atu iā Brian.
Ua iloa atu e Brian le sikareti o loo i le lima o le tamaitiiti, ma ua atili ai ona popolevale o ia.
Ua tali atu Brian: “Vaai, ua uma ona ou fai atu ou te lē . . . ”
Ua oso atu le tamaitiiti lona lua ma fai atu: “Se aua e te palaai.”
Ae ua lototele Brian ma fai atu, “Ou te lē palaai!”
Ua faauōuō e le tamaitiiti lona lua Brian, ma musumusu atu i ai: “Se tago e faataʻitaʻi.”
Ua tuu atu e le tamaitiiti muamua le sikareti e faalatalata i le gutu o Brian, ma fai atu i se leo mālū: “E ma te lē taʻua lava i se isi. E lē iloa lava e se isi na o i tatou lava.”
Pe ana faapea o oe o Brian, o le ā le auala e te tali atu ai?
IA NOFO MA MAFAUFAU LELEI
Pe sa mafaufau lelei na tamaiti e aʻoʻoga faatasi ma Brian i a la gaoioiga o loo fai? Pe na teʻi lava ua la faia lea filifiliga? E leai. O le mea moni, ua la mulimuli atu i taaʻiga a isi tagata. E la te mananaʻo e talia e isi tagata i laʻua. O lea, ua la faatagaina ai isi e faatonu i laʻua i le mea e fai.
Pe ana tupu lea mea iā te oe, o le ā se filifiliga e te faia e ese mai i le filifiliga na faia e na tamaiti e toʻalua, ma tetee atu ai i faaosoosoga mai i isi talavou?
IA NOFOSAUNI
Ua faapea mai le Tusi Paia: “O lē ua iai le utaga mamao e na te iloa atu le mala ma lafi ai, a o lē ua leai se poto masani e alu atu pea o ia ma malaia ai i āuga leaga.”—Faataoto 22:3.
E masani lava e mafai ona e iloa tulaga e tulaʻi mai ai faafitauli, a o leʻi tutupu. O se faataʻitaʻiga, seʻi faapea ua e iloa atu ni tamaiti e tou te aʻoʻoga faatasi o loo ulaula. O lou nofosauni mo lenā tulaga, o le a e iloa ai le auala e taulima ai lenā faafitauli.
IA MAFAUFAU LELEI
Ua faapea mai le Tusi Paia: “Ia taofimau i se lotofuatiaifo lelei.”—1 Peteru 3:16.
Fesili ifo iā te oe lava, ʻO ā ni oʻu faalogona i se taimi mulimuli ane pe afai ou te mulimuli atu i mea o loo faia e isi talavou?’ Atonu o le a e ʻalofia ai le lē fiafia o isi talavou iā te oe i lenā taimi. Ae o ā ni ou faalogona i se taimi mulimuli ane? Po o le a e lotomalie e tuulafoaʻi mea e te faatāua ma talitonu i ai, tau ina ia faafiafia ai tamaiti e tou te vasega faatasi?—Esoto 23:2.
IA FAI SAU FILIFILIGA
Ua faapea mai le Tusi Paia: “E mataʻu le tagata atamai.”—Faataoto 14:16.
O le a oo mai le taimi e tatau ai ona tatou faia se filifiliga, ma tofo ai i iʻuga o na filifiliga. Ua faamatalaina i le Tusi Paia tagata e pei o Iosefa, Iopu, ma Iesu o ē na saʻo a latou filifiliga. O loo faamatalaina ai foʻi i latou na sesē a latou filifiliga e pei o Kaino, Esau ma Iuta. O le ā o le a e faia?
Ua faapea mai le Tusi Paia, ʻia e maumauaʻi i lou loto.’ (Tanielu 1:8) Pe afai ua uma ona e mafaufau i iʻuga o lau filifiliga ma ua e maumauaʻi e fai lenā filifiliga, o le a faigofie ona e faailoa atu lau filifiliga ma o le a aogā iā te oe.
E lē faapea e te tau lauga atu i isi talavou. Atonu e lava lou fai atu LEAI ae ia maumauaʻi. Pe ina ia faamautinoa atu foʻi e lē suia lava lau filifiliga, e mafai ona e faapea atu:
“Soia, ou te lē faia lenā mea!”
“E lē taitai lava ona ou faia lenā mea!”
“Vaai, e te iloa lelei a ou te lē faia lenā mea.”
O le mea e sili ona tāua, o le vave ona tali atu, ma ia faia ma se uiga mautinoa. O le faia faapea, atonu o le a faateʻia ai oe i le lē toe faaosooso mai o isi talavou.
AUALA E FEAGAI AI MA TAUFAIFAIGA
Ae faapefea pe a faifai atu isi talavou iā te oe? Ae faapefea pe a latou fai atu, “E ese ma lou palaai.” Ia iloa o lenei ituaiga o taufaifaiga ua na o se faaosoosoga masani mai i talavou. O le ā le auala e te tali atu ai? E lua auala e mafai ona e tali atu ai.
E mafai ona e ioe i le taufaifaiga. (“E saʻo oe o lea ou te fefe.” Ona faamatala puupuu atu lea o le māfuaaga e te fefe ai.)
E mafai ona e toe tali atu i le faaosoosoga. Faamatala atu le māfuaaga e te musu ai, ona fai lea i isi talavou e toe mafaufau lelei pe o saʻo le mea o loo latou faia. (“Na ou faapea lava aʻu e te poto ma e lē taitai e ulaula.”)
Pe afai e faaauau pea ona taufaifai atu isi talavou, ia savali ese. Manatua o le umi lava e te iai i inā, o le atili malosi foʻi lenā o le faaosoosoga. O lou alu ese, e faailoa atu ai e te lē faatagaina isi e suia mea e te faatāua ma talitonu i ai.
O le mea moni, o le a taumafai pea isi talavou e faaosoosoina oe. Ae e mafai ona e filifili i le mea e te manaʻo e fai, faailoa atu lau filifiliga, ma aua le faatagaina isi talavou e pulea au mea e fai. Auā o le mea moni, o le filifiliga e patino lava iā te oe.—Iosua 24:15.


text:
Tala 8: Tagata Tinoeese i le Lalolagi
AFAI o se tasi e savali atu iā te oe e oo lona umi i le faalo o lo tou fale, o le a sou manatu? O lena tagata o se tagata tinoese! I se isi vaitaimi sa i ai moni lava tagata tinoeese i le lalolagi. Ua faaalia mai i le Tusi Paia, o latou tamā o agelu mai le lagi. Faapefea ona mafai lena mea?
Manatua, o le agelu leaga o Satani sa le filemu o ia i le faia o faalavelave. Sa ia taumafai fo‘i e faaleagaina agelu a le Atua. O isi la taimi, sa amata loa ona faalogo isi agelu iā Satani. Ua le toe faia e i latou galuega a le Atua i le lagi. Ua latou o mai i le lalolagi ma fai tino faaletagata. Pe e te iloa le māfuaaga?
Fai mai le Tusi Paia talu ai ona sa tilotilo mai nei atalii a le Atua ua mananaia tele fafine i le lalolagi ma mananao ai e nonofo ma i latou. Ona latou o mai lea i le lalolagi ma faaipoipo atu i nei fafine. E sesē lenei mea, auā na faia e le Atua agelu ia ola i le lagi.
Ina ua fai ni pepe a agelu ma a latou avā, sa ese lava. I le amataga atonu sa le ese i latou. Ae ua tutupu lapopo‘a ma tetelē, ma malolosi se‘ia oo lava ina avea ma tagata tinoeese.
O nei tagata tinoeese sa leaga tele. Talu ai ua lapopo‘a toe malolosi, latou te mafai ona faaleagaina tagata. Sa latou taumafai ia leaga uma tagata e pei o i latou.
Ua oti Enoka, ae ua i ai se tasi e lelei i le lalolagi. O Noa lona igoa. Na te faia mea uma e fai atu ai le Atua iā te ia e fai.
I se tasi aso na ta‘u atu e le Atua iā Noa ua oo mai le taimi e faaumatia ai tagata leaga. Ae na te lavea‘ia Noa, lona aiga ma le tele o isi meaola. Se‘i o tatou vaai pe na faapefea ona faia e le Atua lenei mea.
Kenese 6:1-8; Iuta 6.
Fesili
- O le ā na tupu ina ua faalogo isi agelu a le Atua iā Satani?
- Aiseā na le toe faia ai e isi agelu a latou galuega i le lagi ae latou o mai i le lalolagi?
- Aiseā e sesē ai mo agelu ona o mai i le lalolagi ma fai o latou tino faaletagata?
- O le ā na ese ai fanau a agelu?
- E pei ona e vaai i le ata, o le ā na faia e fanau a agelu ina ua avea i latou ma tagata tinoeese?
- Ina ua mavae Enoka, o ai le tagata lelei na ola i le lalolagi, ma aiseā na fiafia ai le Atua iā te ia?
Fesili faaopoopo
- Faitau le Kenese 6:1-8.
O le ā ua faailoa mai e le Kenese 6:6 e faatatau i le auala e aafia ai le finagalo o Ieova ona o a tatou amio? (Sala. 78:40, 41; Faata. 27:11)
- Faitau le Iuta 6.
E faapefea i agelu o ē “na lē taofi i lo latou mamalu” i aso o Noa, ona fai ma lapata‘iga mo i tatou i aso nei? (1 Kori. 3:5-9; 2 Pete. 2:4, 9, 10)


text:
LE OLOMATAMATA (LOMIGA MO SU‘ESU‘EGA) TESEMA 2015
O lenei lomiga e aofia ai suʻesuʻega e amata mai iā Fepuari 1 seʻia oo iā Fepuari 28, 2016.
Pe E te Manatua?
O ā ni manatu o e manatuaina mai i Olomatamatama i le ono masina ua tuanaʻi o le 2015?
O Ieova o le Atua o Fesootaʻiga
E iai se lesona tāua ua tatou aʻoaʻoina mai i le faaaogāina e le Atua o gagana eseese e faailoa mai ai ona manatu.
Se Faaliliuga Faigofie o le Afioga a le Atua
E tolu ni taʻiala autū na taʻitaʻia ai galuega faaliliu a le Komiti o le Tusi Paia o le Lalolagi Fou.
Le Toe Teuteuga i le 2013 o le Faaliliuga a le Lalolagi Fou
O ā nisi o fetuunaʻiga iloga o lenei faaliliuga?
Ia Faaaogā Lelei Lou Laulaufaiva
Ua faapefea ona fesoasoani Iesu iā i tatou e filifilia ai le taimi, o upu ma le auala talafeagai e tautala ai?
E Tausia Oe e Ieova
O le ā la tatou vaaiga e faatatau i maʻi, ma o le ā sa tatou gaoioiga e tatau ona fai?
Ua Ou Maua se Faiā Lelei ma le Atua ma Loʻu Tinā
E leʻi lelei le faiā a Michiyo Kumagai ma lona tinā ina ua lē toe tapuaʻi i o latou tuaa. Na faapefea ona toe faaleleia e Michiyo la laʻua faiā ma lona tinā?
Faasino Mataupu o Le Olomatamata 2015
O le lisi ua vaevaeina ai mataupu e pei ona lomia i lomiga mo le lautele ma suʻesuʻega.


text:
MATAUPU 47
Ua Toe Ola se Teineitiiti
MATAIO 9:18, 23-26 MAREKO 5:22-24, 35-43 LUKA 8:40-42, 49-56
UA TOE FAATŪINA E IESU LE AFAFINE O IAIRO
Ua iloa e Iairo, ua faamālōlōina e Iesu le fafine lea sa maua i le punatoto. Ua ia mautinoa foʻi la, e mafai e Iesu ona faamālōlōina lona afafine, e ui ua manatu o ia ʻua oti lona afafine i le taimi lea.’ (Mataio 9:18) Faamata e iai se mea e mafai ona faia e Iesu?
A o fetalai atu Iesu i le fafine lea ua faamālōlōina, ae ō atu ni tamāloloa mai i le aiga o Iairo ma faapea atu iā Iairo: “Ua oti lou afafine! Aiseā e toe faalavelave ai i le aʻoaʻo?”—Mareko 5:35.
Pagā se tala faanoanoa! O lenei tamāloa o se tasi e matuā faaaloalogia i le nuu, ae o lea ua leai se isi mea e mafai ona ia faia e fesoasoani ai i lona afafine e toʻatasi, auā o lea ua oti o ia. Peitaʻi, ua lagona atu e Iesu le mea ua tupu, ona ia fetalai atu lea iā Iairo i upu faalaeiau nei: “Aua e te fefe, ae ia faatuatua.”—Mareko 5:36.
Ua ō atu nei Iesu ma Iairo i lona fale. Ina ua la taunuu atu, o loo lauē ma tagituʻi tagata i le faavauvau. Ua ulufale atu nei Iesu ma fai atu se faamatalaga e faateʻia ai: “E leʻi oti le teine, ae o loo moe o ia.” (Mareko 5:39) Peitaʻi, ua toē faaamuamu tagata iā te ia auā ua latou iloa ua oti le teineitiiti. O le faaaogāina e Iesu o lona mana na tuuina mai e le Atua, ua faamaonia atu ai e mafai ona toe faatūina se tagata mai i le oti, e pei lava o le fafaguina o se tagata sa moe gase.
Ua fai atu nei Iesu i tagata uma e ō i fafo, seʻi vaganā ai Peteru, Iakopo, Ioane ma mātua o le teineitiiti. Ua latou ō atu i le potu o loo taoto ai le teineitiiti. Ua tago atu Iesu i lona lima ma fetalai atu: “ʻTalita kumi,’ o lona uiga pe a faaliliuina: ʻLe tamaʻitaʻi e, ou te fai atu iā te oe, Inā tū ia i luga!’” (Mareko 5:41) O le taimi lava lea ua tū ai i luga le teineitiiti ma amata ona savali. Seʻi mafaufau i le matuā fiafia o Iairo ma lana avā i le mea ua tupu. Ina ia faamautinoa atu e moni lava o lea ua toe ola le teineitiiti, ua faatonuina e Iesu i latou ina ia avatu se meaʻai iā te ia.
I taimi ua teʻa, sa faatonuina ai e Iesu i latou e na te faamālōlōina, e aua le faasalalauina atu vavega na ia faia mo i latou. O lana faatonuga foʻi lenā i mātua o lenei teineitiiti. Peitaʻi, o le fiafia tele o Iairo ma lana avā faapea isi tagata, ua latou faasalalau atu ai le mea ua tupu “i lenā vaipanoa uma.” (Mataio 9:26) Pe e lē o lau gaoioiga foʻi lenā e fai, pe afai o lea na e vaai i se tasi e pele iā te oe ua toe faatūina mai i le oti? Ua toʻalua ai i inei tagata ua faamauina i le Tusi Paia, ua toe faatūina e Iesu mai i le oti.
Faitau Atili
Pe Mafai Ona Toe Feola Mai Ē ua Maliliu?
Pe ua maliu se tasi e pele iā te oe? E mafai ona fesoasoani iā te oe le folafolaga faamāfanafanaloto a le Tusi Paia.


text:
Lisi o toeitiiti uma CS:ALU nofoaga o taaloga faitupe. Coinflip, Roulette, Slots, 1vs1, Jackpot, Maʻa taʻisi Taaloga ma le tele o isi. tupe Free, ponesi tulafono laiti promo. Taumafai lou laki!
taaloga faitupe CSGO sili nofoaga manumalo paʻu saoloto
CSGOROLL ROULETTE | maʻa taʻisi | pa'ū – Ponesi CODE PROMO
CS:ALU taavale o se nofoaga e mafai ona e teuina ai fata-taia: paʻu mataga Global i fesuiaiga o tupe mo tupe siliva i luga o le website. E mafai ona e tuu bets i tatou taaloga maʻa taʻisi ma i latou o tupe siliva ma aveese i latou i tua mo le paʻu i soo se taimi e te manao. O nei tupe siliva e leai se taua moni lalolagi.
e matua fou Dicing i le CS:ALU maketi, na moni lava o se manatu muamua mai le taaloga RuneScape mea taalo tagata 60×2 dicing, Ua talu mai lenei taaloga faʻapēnā ma faaali muamua i luga o uepisaite pei PrimeDice mo Bitcoin ma isi RuneScape uepisaite taaloga faitupe. O le inisinia taaloga talu mai lena taimi maualuluga mai le RuneScape taimi ofoina payouts e oo atu i x9500 ma betting otometi faataatitia le faaleleia o le tulaga o taaloga avea ai o se seoli o le a le fiafia e sili atu le tele.
www.csgoroll.com/roulette
kote:CSGO-BETTING
SkinUP.gg – CODE ponesi saoloto!
Fiafia faatasi ai ma uo ma manumalo paʻu i le taimi lava lea e tasi!
skinup.gg/
kote: CSGO-BETTING
ESPORTSPLUS.ME – Paʻu TUPE tata aʻe | maʻa taʻisi | mealilo CRATES
taaloga tauvaga – Win paʻu CSGO, Dota 2 mea ma isi togi maoae
Faaaoga le code
"CSGObetClick"
ina ia maua vave 500 Tupe lea e mafai ona e faaaogaina e matea i lou CSGO fiafia / Vaega Dota2!
esportsplus.me/
CSGOFAST – ROULETTE | JACKPOT | DUEL TAALOGA | 1VS1 | PROMO CODE ponesi | faalagolago
Auaunaga ai CS:ALU tagata taaalo e mafai ona taumafai latou laki maua ma paʻu maoae! E teuina lou paʻu e le raffle, avea ma se manumalo ma salu le laupapa!
csgofast.com
PROMO CODE ponesi:
1K2JO7
Society.GG – ROULETTE | COINFLIP | pa'ū | JACKPOT | MINIGAMES – CODE manatu Free
O le CS sili ona faapitoa:IA betting tulaga i taaloga tulaga ese & se nuu e sili ona lelei.
society.gg
kote:CSGO-BETTING
DrakeWing – ROUTETTE | pa'ū | Ponesi saoloto Tulafono sui auai
CSGOWing o totonu o le sili taaloga CSGO nofoaga avanoa i tagata lautele. O le tulaga taaloga CSGO sili ona maualuluga.
Faaaoga code:
"CSGOBET"
www.drakewing.com
SkinsProject.pl | PROMO CODE ponesi | 500 tupe = 0,50$ | faalagolago
PROMO CODE ponesi:
CSGO-BETTING
CSGOCASINO ROULETTE / pa'ū | PROMO CODE ponesi | 500 faafetaia saoloto | faalagolago
na foafoaina ai lenei nofoaga e tuuina atu ia te oe le avanoa e taalo ai mo lou paʻu. E ala i le liua ai o lou paʻu i tupe e mafai ona e fiafia i le taaloga ma manumalo i nisi o taui manaia.
csgocasino.net/
kote:CSGO-BETTING
CSGOEMPIRE ROULETTE | MANATU saoloto (1$) | PROMO CODE ponesi | faalagolago
CSGOEmpire o se CS:ALU paʻu taaalo tulaga e ofoina se auala vave ma faigofie ona manumalo CS:ALU paʻu.
O le nofoaga o faagaoioia i se tupe e taʻua o “tupe”. E mafai ona e na o le teuina ma aveese paʻu mo tupe e mafai ona faaaoga mo taalo.
csgoempire.com
PROMO CODE ponesi:
cspromo
CSGOCoinflip – maʻa taʻisi | ROULETTE | | 1VS1 | COINFLIP | JACKPOT – faalagolago
CSGOCoinflip o se CS:ALU (Laulau-taia: mataga Global) taaloga faitupe website e 'au a eseese fausaga opea eseese taaloga faitupe e faasolo mai Roulette, maʻa taʻisi, Jackpots, ma sili atu!
www.csgocoinflip.com/
PROMO CODE ponesi:
PROMO
sharadka csgo – ROULETTE | CODE ponesi saoloto | faalagolago
CSGOCircle o se auala fou manaia e pelē outou CS:ALU paʻu. faaaoga lo tatou website a roulette
faavae faiga betting, ma soo se tulaga faigata lava lea e tasi i taimi uma, e tusa lava pe le tele e te matea!csgocircle.com/
PROMO CODE ponesi:
CSBE
csgo Ghanna – ROULETTE | CODE ponesi saoloto | faalagolago
CSGOGem o se nofoaga e mafai ona e teuina fata-taia: paʻu mataga Global i fesuiaiga o tupe mo tupe siliva i luga o le website.
E mafai ona e tuu bets ma i latou o tupe siliva i luga o lo tatou roulette ma aveese i tua i latou e paʻu i soo se taimi e manao!
csgogem.com/
PROMO CODE ponesi:
CSBE
CSGOLABZ | maualuga / TAALOGA maualalo | MANATU saoloto | PROMO CODE ponesi | faalagolago
csgolabz.com
CSGOLABZ o se website ai tagata taaalo tupe teu fata-taia: paʻu mataga Global o ia e taalo i taaloga i eachother ma manumalo paʻu sili.
PROMO CODE ponesi:
CSBE
CSGOMAX.NET | ROULLETE | MANATU saoloto | PROMO CODE ponesi | faalagolago
bets.gg/
Talia e CSGOMAX.NET, O se Website pelē Online mo CounterStrike: mataga Global. Faaluaina lou CSGO paʻu i taaloga faitupe
PROMO CODE ponesi:
CSBE
CSGOatse ROULETTE | pa'ū | BLACKJACK | TIBIAN maʻa taʻisi | JACKPOT | Rusia COINFLIP | PROMO CODE ponesi | 500 tupe = 0,50$ | faalagolago
CSGOatse – A Enterprise paʻu mataʻina len. Jackpot, blackjack, roulette ma tibian maʻa taʻisi!
ituaiga “/ref BETSPECIAL” i le talatalanoaga mo tupe siliva saoloto!
CS:ALU Tolutasi ROULETTE / pa'ū | PROMO CODE ponesi | 100 faafetaia saoloto | faalagolago
CS:ALU Tolutasi o se nofoaga e mafai ai e teuina fata-taia: paʻu mataga Global i fesuiaiga o tupe mo tupe siliva i luga o le website.
E mafai ona e tuu bets ma i latou o tupe siliva i luga o lo tatou taaloga faalavelave po roulette ma aveese i tua i latou e paʻu i soo se taimi e manao!
csgotrinity.com/
kote:CSBE
Bets.GG – maʻa taʻisi | Coinflip | Faafetaui betting manatu Free (0,50$) CODE + taui ASO TAITASI
BETS.gg o le tulaga betting premier mo maʻa taʻisi, betting Coinflip ma Faafetaui faia faigofie mo tagata taaalo e faateleina ai lo latou taua faamaumauga ma taumafaiga itiiti
bets.gg/
kote:CSBE
CHALLENGESKINS | COINFLIP | MANATU saoloto | PROMO CODE ponesi | faalagolago
e faavae lo tatou nofoaga i luga o se manatu o se tulaga lea o le a aofia ai le tele o taaloga i lea e mafai ona auai pe afai e te mauaina i latou iila paʻu matagofie.
Mo le taimi nei wil tuuina ChallengeSkins na o le tasi ae taaloga mataʻutia taʻua “CHALLENGECOIN”. e faavae ai le taaloga i luga o se tata aʻe-tupe siliva (a ia mafai ona e aumai tupe lanumoana pe lanumumu), aupito 1 vs 1 fetaui ma 50% avanoa e manumalo !
challengeskins.com/
PROMO CODE ponesi:
csgobet
CSGO500 Roulette – 1000 manatu = 1$ CODE saoloto! + 100pts i aso taitasi
CSGO 500 o se Tulei o website tamaoaiga. paʻu o tupe teu ma Win tele!
Faalaugatasi ia e taalo i luga o le uili! Ia taui sili atu i aso taitasi ao outou faalaugatasi ia!
csgo500.com/
PROMO CODE ponesi:
CSGO-BETTING
Gamdom – pa'ū | PROMO LINK ponesi| faalagolago
ofoina Gamdom se taaloga faiga bust ma e mafai e tagata e faaaogaina e faateleina o latou CS:ALU paʻu! Tatou taumafai e tuuina atu o tatou tagata taaalo ma le aafiaga taaloga e sili ona lelei ma faaauau pea ona faaleleia atili le nofoaga e faavae i luga o outou finagalo faaalia.
gamdom.com/
CSGOBRAWL ROULETTE / JACKPOT | PROMO CODE ponesi | | faalagolago
Faateleina lou mea i CSGOBRAWL.COM
PROMO CODE ponesi:
CSBE
CSGOWhell | maʻa taʻisi | WHELL TAALOGA – Ponesi CODE PROMO
paʻu Free! giveaways New! Auai vaega auai tagata taaalo sili ona aoga!
www.csgowheel.com/
kote:CSGO-BETTING
CSGO.BEST | ROULETTE | PROMO CODE ponesi | faalagolago
CS:ALU Roulette, Matea ma manumalo CS:ALU paʻu!
csgo.best
PROMO CODE ponesi:
CSBE
CSGOBig – ROUTETTE | JACKPOT | RAFFLE | mealilo pusa | RPS | Ponesi saoloto Tulafono sui auai
CSGOBIG o totonu o le sili taaloga CSGO nofoaga avanoa i tagata lautele. O le tulaga taaloga CSGO sili ona maualuluga.
Faaaoga code:
"Peti"
CSGOTitan ROULETTE | pa'ū | PROMO CODE ponesi | faalagolago
CS:IA-Titan Roulette, pa'ū. Matea ma manumalo CS:ALU paʻu!
PROMO CODE ponesi:
CSBE
CSGOMiami – maʻa taʻisi | ROULETTE | PROMO CODE ponesi | faalagolago
CSGOMiami.com :: tupe totogi CS:ALU aafiaga
csgomiami.com
PROMO CODE ponesi:
CSGO-BETTING
foai csgo – maʻa taʻisi | pa'ū | ROULETTE | PROMO CODE ponesi | faalagolago
Meaalofa o se auala fou e pelē lou CS:ALU paʻu. E mafai ona e faafesuiai lau paʻu mo pale ma matea nei pale i luga o a ituaiga o taaloga ma payouts. Pe e te fiafia ai se tulaga lamatia maualalo, auala taui maualalo, po o le a nai lamatia se tamai aofaiga mo le avanoa laiti e manumalo payouts tele, tatou te tuuina atu le tele o ituaiga o taaloga ina ia faafaigofie ai i tagata uma. Matou te mitamita e le website muamua e tautua mo ituaiga uma o taaloga faitupe.
skinkings.com
PROMO CODE ponesi:
CSGO-BETTING
CSGOBOUNTY – SWEEPER | maʻa taʻisi | pa'ū | ROULETTE | PROMO CODE ponesi | faalagolago
CSGOBounty o se auala fou e pelē lou CS:ALU paʻu. E mafai ona e faafesuiai lau paʻu mo tupe siliva ma matea nei tupe siliva i luga o a ituaiga o taaloga ma payouts. Pe e te fiafia ai se tulaga lamatia maualalo, auala taui maualalo, po o le a nai lamatia se tamai aofaiga mo le avanoa laiti e manumalo payouts tele, tatou te tuuina atu le tele o ituaiga o taaloga ina ia faafaigofie ai i tagata uma. Matou te mitamita e le website muamua e tautua mo ituaiga uma o taaloga faitupe.
csgobounty.com/
PROMO CODE ponesi:
CSBE
CSGOHYPE – ROULETTE | JACKPOT | pa'ū | COINFLIP | PROMO CODE ponesi | faalagolago
O le CS sili ona maualuluga:ALU nofoaga betting. Jackpot, coinflip, roulette ma sili atu! Ua e sauni?
csgohype.com
PROMO CODE ponesi:
CSGO-BETTING
CS:ALU Lalolagi ROULETTE | maʻa taʻisi | pa'ū | PROMO CODE ponesi | faalagolago
CSGOWorld o se auala fou e pelē lou CS:ALU paʻu. E mafai ona e faafesuiai lau paʻu mo tupe siliva ma matea nei tupe siliva i luga o a ituaiga o taaloga ma payouts. Pe e te fiafia ai se tulaga lamatia maualalo, auala taui maualalo, po o le a nai lamatia se tamai aofaiga mo le avanoa laiti e manumalo payouts tele, tatou te tuuina atu le tele o ituaiga o taaloga ina ia faafaigofie ai i tagata uma. Matou te mitamita e le website muamua e tautua mo ituaiga uma o taaloga faitupe.
PROMO CODE ponesi:
CSBE
GitCoin.GG BTC paipa
Maua saoloto BTC / paʻu CSGO i le kilikiina o se faamau uma 5 minute, faia o suesuega faigofie ma le faatoaagaina mai a 20% ponesi ao matamata.
E mafai ona e faaaluina manatu i Bitskins!
CSGOARENA – ROULETTE | BLACKJACK | COINFLIP | PROMO LINK ponesi| faalagolago
CSGOArena.com – coinflip, roulette, blackjack e mafai ona matea ma paʻu le faaaogaina o lo tatou tupe tafailagi faamaumauga po o le faaaogaina exchaning lou paʻu.
www.csgoarena.com
CsgoStrong – ROULETTE – CODE manatu Free
O le uepisaite Roulette sili ona lelei ma sili ona maualuluga! O mai ma Auai i tatou!
www.csgostrong.com
kote:86903
CSGOLoto ROULETTE | COINFLIP | BLACKJACK | PROMO CODE ponesi | 500 tupe = 0,50$ | faalagolago
CSGOLoto ua gauranteed, le taaloga faitupe sili ona CSGO tulaga ese ma minigame website, e mafai ona e manumalo ai paʻu fou e taaalo tata aʻe tupe siliva, faʻalua ,jackpot (comming vave)
E leai se tupe teu nead e aveese, ae e tatau ona i ai 25000 bets atoa i le nofoaga
Taimi lava e te teuina paʻu i faamaumauga a lo tatou bot, o le a tuuina atu tupe e tutusa ma le tau aogā o le paʻu e teuina.
kote:CSBE
CSGOSpeed | Blackjack | Faafetaui Betting | Slots| Scratchcards – CODE ponesi saoloto!
fausaga opea Taaloga Faitupe faaaogaina CS:ALU mea. O le tele o taaloga & lalolagi giveaways lautele. Win le aso tele!
csgospeed.com/
kote:FE241FA12F
CSGOFireWheel | ROULETTE | uili TAALOGA | PROMO CODE ponesi | faalagolago
CSGOFIREWHEEL – tuuina atu i lau miti se avanoa!
csgofirewheel.com
PROMO CODE ponesi:
CSBE
CSGOBLACKJACK ROULETTE | siusiu AO | BLACKJACK | Ponesi LINK CODE | faalagolago
CSGOBlackjack.com o se mea malie ma auala faigofie e taalo Blackjack ma CS:ALU paʻu. Tagata taaalo e mafai ona faigofie ona teuina latou paʻu, ma amata taalo i le itiiti ifo nai lo ni nai minute.
csgoblackjack.com/
FPSBigWin Roulette & Jackpot – manatu saoloto
Talia e CSGOBigWin.com, O se Website pelē Online mo CounterStrike: mataga Global. Faaluaina lou CSGO paʻu i taaloga faitupe.
fpsbigwin.net/roulette
Poloaiga talatalanoaga MO saoloto MANATU:
/ref 0BC9DB
OLIMPUS | | MANATU saoloto | PROMO LINK ponesi | faalagolago
Mate pe afai o le a faatupu faalavelave po o le laulau-e faatupu faalavelave faia le frags sili i le taimi o le isi 20 sekone o ausa matchmaking faatauva.
olimp.us/
CSGOSwapper – ROULETTE | RPS | JACKPOT – sootaga ponesi MANATU Free
A website taaloga faitupe mea teuina tagata taaalo CS:IA paʻu e pei o le peti. Vaai pe o lou aso laki!
csgoSwapper.com
CSGOMassive ROULLETE | JACKPOT | maina | PROMO CODE ponesi | faalagolago
csgomassive.com
PROMO CODE ponesi:
XRJ1GY
CSGOBOSS | ROULETTE | JACKPOT | taua TAALOGA| TUPE tata aʻe – CODE ponesi saoloto!
O se tasi o fausaga opea Betting CSGO sili ona maualuluga o loo siomia!
csgoboss.com
kote:CSGO-BETTING
CSGOCrash | maʻa taʻisi – Ponesi CODE PROMO
Tuu se peti. Matamata i le faateleina multiplier mai 1x agai i luga!
Talaina mai so o se taimi e ona faateleina lou peti e lena multiplier.
Ae ia faaeteete aua e mafai ona faalavelave le taaloga i soo se taimi, ma o le ae maua se mea!
www.csgocrash.com
kote:DEL-43031
CSGOHercus – tuā TAALOGA | PROMO CODE ponesi | faalagolago
CSGOHercus o se tuā faavae CS:ALU website pelē. I se nutshell – e mafai ona e faateleina ai lou paʻu taua e 100 e beting lou lava paʻu. O le tele o tulaga lamatia e ave, le avanoa maualuga o le aveesea. E na o ni nai subtleties e faia sili atu ona manaia le taaloga.
csgohercus.com/
PROMO CODE ponesi:
CSGO-BETTING
CSGOPOLYGON | ROULETTE | COINFLIP | faafetaui BETTING | PROMO CODE ponesi | faalagolago
O i tatou o se CS:ALU mea faavae nofoaga Taaloga Faitupe. O la tatou sini o le avea o se tasi o le nofoaga sili ona lelei e pei o lenei. Tatou gametype autu e pei o le taimi nei o “roulette”.
csgopolygon.com/
PROMO CODE ponesi:
CSGOGAMBLING
CSGOPULL – ROULETTE TAALOGA | COINFLIP | JACKPOT | PROMO CODE ponesi | faalagolago
csgopull.com/
PROMO CODE ponesi:
CSPECIAL
doublegame – ROULETTE | Taaloga Maualuluga Lower | BLACKJACK | COINFLIP | JACKPOT – faalagolago
Taaalo Blackjack ma Roulette ma lou paʻu i www.csgolivecasino.com Ia maua tupe saoloto i luga o le lisi website betting paʻu CSGO sili.
csgolivecasino.com
PROMO CODE ponesi:
CSGO-BETTING
CSGOFREE – ROULETTE TAALOGA | COINFLIP | JACKPOT | PROMO CODE ponesi | faalagolago
csgofree.gg
PROMO CODE ponesi:
CSGO-BETTING
CSGOBET - LISI tele o UMA LE BETTING uepisaite CSGO SILI